text: 1Chay tiempopin llapa runakuna uyarishaqtin Moisespa qelqanta leespa tarirqanku: Manan hayk'aqpas Amón runakunapas, Moab runakunapas Diospa llaqtanman chaskisqachu kanqa, 2paykunaqa manan Israel runakunaman mikhunatapas unutapas qorqankuchu, aswanmi Balaamman qolqeta qoykuspa ñakachirqanku. Diosninchismi ichaqa chay ñakayta samiman tukuchirqan, nispa niq qelqasqata. 3Hinan kay kamachikuyta uyarispanku, llapan paykunawan huñukushaq mana judío runakunata Israel llaqtamanta t'aqaspa wikch'upurqanku. 4Ñawpaqñan sacerdote Eliasibqa Diospa wasinpi taqekuna waqaychananpaq churasqa karqan. Eliasibqa Tobiaspa suegromasin kaspan 5payman hatun wasita qoykusqa. Ñawpaqtaqa chay wasipin waqaychasqaku ofrendakunata, inciensota, serviciokunata, Leví runakunaman, takiqkunaman, punku qhawaqkunaman qona trigo diezmokunata, vino diezmokunata, aceite diezmokunata, hinallataq sacerdotekunaman qona ofrendakunatapas. 6Tukuy chaykuna ruwakushaqtinqa, ñoqaqa manan Jerusalenpichu kasharqani, aswanpas Babilonia rey Artajerjes kinsa chunka iskayniyoqkaq watapi kamachikushaqtinmi Babiloniata reyman rirqani. Chaypi kasqay qhepatataq reymanta mañakurqani Jerusalenman kutinaypaq. 7Kutimuspataq Eliasibpa mana chanin ruwasqanta yacharqani, Tobiasta sonqochaspa Diospa wasinpi huk hatun wasita qoykusqantapas yacharqani. 8Chay ruwasqanmi sinchita phiñachiwarqan, hinan Tobiaspa kaqninkunata wasimanta lliwta hawaman wikch'umurqani. 9Hinaspa chay wasita ch'uyanchachirqani, wakmantataq chayman churachirqani Dios yupaychana wasi serviciokunata, inciensota, ofrendakunatawan. 10Yachallarqanitaq Leví runakunaman mikhunata mana qosqankuta, chay hawataq Leví runakuna yupaychaypaq churasqa takiqkunapas hallp'ankumankama ripusqankutawan. 11Chaymi umallikunata anyarqani: ¡Imanaqtinmi Diospa wasin wikch'usqa! nispa. Wakmanta Leví runakunata takiqkunata huñuspataq, kaq llank'ananman sapankata churarqani. 12Chaymi llapan Judá runakunaqa trigo diezmonkuta, vino diezmonkuta, aceite diezmonkutawan Dios yupaychana wasipi taqekunaman apamurqanku. 13Chaymantataq chay taqekuna waqaychaqta churarqani sacerdote Selemiasta, kamachikuy simi yachachiq Sadocta, Leví runa Pedaiastawan, yanapaqninkutataq Mataniaspa churin Zacurpa churin Hananta. Paykunan llank'aq-masinkunaman mikhuyta rakiq karqanku. Paykunataqa akllarqani hunt'aq chanin runakuna kasqankuraykun. 14Mañakurqanitaq: Diosnilláy, yuyarikuway. Ama qonqaychu wasiykipaqpas chaypi qanta yupaychanapaqpas tukuy allin ruwasqaykunata, nispa. 15Chay p'unchaykunapin rikurqani Judá runakuna vinota ruwanankupaq samana p'unchaypi uvas sarushaqta. Wakinmi trigo marq'aykunata asnokunaman cargasharqanku, wakintaq vinota, uvasta, higosta, imaymana cargakunatawan cargasharqanku samana p'unchaypi Jerusalenman apanankupaq. Chaymi paykunata anyarqani samana p'unchaypi vendesqankumanta. 16Hinallataq Jerusalenpi tiyaq Tiro llaqtayoq wakin runakuna aparqanku challwata, tukuy imaymana vendenata samana p'unchay chaypi tiyaq Judá runakunaman vendenankupaq. 17Chaymi Judapi allichachaq runakunata anyarqani: ¡Sinchi mana chanintan ruwankichis samana p'unchayta sarunchaspa! 18Chay hinatapunin ñawpa taytaykichispas ruwarqanku, chayraykun Diosninchis sinchi mana allinkunawan ñoqanchistapas Jerusalén llaqtatapas muchuchirqan. Chayri, ¿astawanchu Israelpa Diosninta phiñachiyta munankichis samana p'unchayta sarunchaspa? nispa. 19Chaymi kamachirqani samana p'unchay qallariqtin Jerusalén punkukunata wisq'anankupaq, samana p'unchay tukukuykama ama kicharinankupaq. Hinallataq wakin kamachiykunata punku qhawaqta churarqani, ama pipas samana p'unchaypi cargakunata apaykunankupaq. 20Huk iskay kutitan qhatuqkuna tukuy imaymana vendeqkunapas perqa qhepapi puñurqanku. 21Ñoqataq paykunata anyarqani: –¿Imanaqtinmi perqa qhepapi tuta puñunkichis? Wakmanta chaypi puñuqtiykichisqa, wikch'usqaykichismi, nispa. Chay p'unchaymantan manaña samana p'unchaypi hamurqankuchu. 22Leví runakunatataq kamachirqani ch'uyanchakuspa punkukunata qhawanankupaq, samana p'unchay ama sarunchasqa kananpaq. Mañakurqanitaq: Diosnilláy, chaykuna hawa yuyarikuway, mana hayk'aq tukukuq munakuyniykiman hina khuyapayaykuway, nispa. 23Hinallataq chay p'unchaykuna rikurqani wakin judío runakuna Asdod llaqta, Moab suyu, Amón suyu warmikunawan casarakusqankuta. 24Churinkupas kuskanmi rimarqan Asdod llaqtaq rimaynintapas wak suyukunaq rimaynintapas, ichaqa manan hebreo rimaytaqa atirqankuchu. 25Chaymi paykunata sinchita k'amispa ñakarqani, wakinninkuta hasut'irqani, chukchankutapas t'irarqani. Hinaspa Diospa sutinpi jurachirqani: Manan ususiykuta churinkuwan casarachisaqkuchu, manallataq churiykutapas ususinkuwan casarachisaqkuchu, nichispa. 26Nillarqanitaq: –¡Chay hinan Israel rey Salomonpa huchan karqan! Askha suyukuna ukhupi manan pay hina reyqa karqanchu, Diospa ancha munakusqan Israel suyuman reypaq churasqan, ichaqa mana judío warmikunan huchallichirqan. 27Chayraykun mana hinallata qhawaymanchu mana judío warmikunawan casarakuspaykichis Dios contra sinchita huchallikusqaykichista, nispa. 28Uma sacerdote Eliasibpa churin Joiadaq hukkaq churinmi Beth-horonmanta Sanbalatpa qataynin karqan, paytan qayllaymanta qarqorqani. 29Mañakurqanitaq: Diosnilláy, paykunamanta yuyariy qan contra sacerdote-kayta sacerdotewan Leví runawan rimanakuyniykita qhellichasqankuta, nispa. 30Chay hinatan sacerdotekunata Leví runakunata ch'uyancharqani wak suyukunaq imaymana ruwayninmanta, hinaspan paykunata tupaqninku t'aqapi llank'anankupaq churarqani, ruwanankuta sapanka hunt'anankupaq. 31Hinallataq runakunata kamachirqani llant'a ofrendata, rurukunamanta ñawinninta, tupaqninkuman hina qonankupaq. Mañakurqanitaq: Diosnilláy, allinniypaq yuyarikuway, nispa.


c: text/html

text:
Ruranakuy
Chaqllisinchipi Ruranakuy icha Riyaksiyun (reacción) nisqaqa qallariy imayaykunap ñawpaqta chaqrusqa kaspa chaymantataq musuq, lluqsiq imayaykuna tukukuyninmi.
Imayaykunap ruranakunanpaqqa ruranachiy michap kananmi. Ruranakurquspa musuq imayarquspa ruranakusqa michatam lluqsichin.
Iskaynintin ruranakuykunatam riqsinchik:
- Ruranachiy micha ruranakusqa michamanta aswan kaptinqa, micha muchuq ruranakuy ninchimi. Chay rurasqamantaqa muyuriq pacha aswan chirim tukukun.
- Ruranachiy micha ruranakusqa michamanta aswan pisi kaptintaq, micha quq ruranakuy ninchimi. Chay rurasqamantaqa muyuriq pacha aswan q'uñim tukukun.
Ruranakuypa kaynintaqa ruranakuy paqtachani nisqawanmi rikuchinchik, imayaykunap minuywankunata paqtachani hinapi qillqamuspa.

robotstxt: allowed

filter: keep


text: 1Jisukristuqam unay Abrajamba, unay gubyirnu Dabidpa karu willkanmanda nasirqan. Kaypim iskibrini Jisuspa chay unay agwilungunapa shutingunata: 2Chay agwilun Abrajamba churinmi Isak shutirqan. Isakpa churinqam Jakubu. Jakubupa churingunaqam Juda masangunawan karqan. 3Chay Judaqam ishkay churiyuq karqan. Suqqam shutirqan Faris. Suqqam shutirqan Sari. Chay runakunapa mamanqam shutirqan Tamar. Chay Farispa churinqam Isrum shutirqan. Isrumba churinqam Aran; 4Aramba churinqam Aminadab; Aminadabpa churinqam Nasun; Nasumba churinqam Salmun; 5chay Salmumba churinqam Bus; Buspa mamanmi shutiq Rrab. Chay Buspa churinqam Ubid; Ubidpa mamanmi shutiq Rrut. Chay Ubidpa churinqam Isayi. 6Isayipa churinqam karqan chay unay gubyirnu Dabid. Chay Dabidmi alma Uriyaspa warmin biyudapi churiyuq karqan. Chay churinqam karqan chay gubyirnu Salumun. 7Salumumba churinqam Rrubun; Rrubumba churinqam Abiyas; Abiyaspa churinqam Asa; 8Asapa churinqam Jusafat; Jusafatpa churinqam Jur; Jurpa churinqam Usiyas; 9Usiyaspa churinqam Jutan; Jutamba churinqam Akas; Akaspa churinqam Isikiyas; 10Isikiyaspa churinqam Manasis; Manasispa churinqam Amun; Amumba churinqam Jusiyas. 11Chay Jusiyasqam churiyuq karqan isrraylinukunata prisushpa, Babiluña nasyunman apashqanllapa tyimpupi. Chaqa chay tyimpupim churin Jikuniyas yumbay masangunawan nasirqan. 12Chaymandaqam chay Jikuniyas Babiluñamanda Isrrayilman kutimushqan tyimpupi nasirqan churin Salatyil shutiq. Chay Salatyilpa churinqam Surubabil shutirqan. 13Surubabilpa churinqam Abiyud; Abiyudpa churinqam Ilyakin; Ilyakimba churinqam Asur; 14Asurpa churinqam Saduk; Sadukpa churinqam Akin; Akimba churinqam Ilyud; 15Ilyudpa churinqam Ilyasar; Ilyasarpa churinqam Matan; Matamba churinqam Jakubu. 16Jakubupa churinqam Jusi shutirqan. Chay Jusim Maryapa qosanqa karqan. Chay Maryam Jisuspa mamanqa karqan. Chay Jisusllam Dyus Akrashqan Washadurpis shutin. 17Chayshinam chay agwilu Abrajanmandapacha agwilu Dabidkaman katursi agwilukuna karqan. Chay Dabidpa tyimpunmandapacham isrraylinukunata Babiluñaman apashqan tyimpukamambis katursi agwilukuna karqan. Chay tyimpumandapismi Jisukristu nasishqan tyimpukaman katursi agwilukuna karqan. 18Kayshinam Jisukristuqa nasirqan. Suq warmi Marya shutiqmi suq runa Jusi shutiqwan tratukushqa karqan kasarananllapa. Piru dunsillaraq kashpa, manaraq puñuptinllapam, chay Maryaqa pachayuqna (ukuyuqna) karqan, Dyuspa Santu Ispiritumba pudirninmanda. 19Kanan Jusiqam ancha allin runa karqan. Chaymi Marya “Pachayuqmi (Ukuyuqmi) kani”, niptin, mana munarqanchu dimandayta, ni suqkunata parlachiyta: “Suqwanmi kashqa”, nishpaqa. Ashwanmi munarqan uyaraplla (uyaralla) akrakayta Maryamandaqa. 20Chaymi akrakanambaq yuyaykaptinqa, Dyuspa suq anjilnin musqoynimbi Jusitaqa nirqan: —Dabidpa karu willkan Jusi, ama manchaychu Maryawan kasaranaykiqa. Chaqa payqam mana runayuqchu kashqa. Ashwanmi Dyuspa Santu Ispiritumba pudirninmanda pachayuqqa (ukuyuqqa). 21Chay wambrituqam nasyun masin isrraylinukunata uchangunamanda rin washaq. Chayri nasiptinqa, Jisusta shutichiy. [Nuta: Chay shutin Jisusqam munan niyta: “Tayta Dyusmi washakun”, nishpa.] 22Tukuy chaykunam pasarqan, Tayta Dyus nishqan kumplinambaq. Chaqa payqam Santu Librumbi paypaq suq rimaqta kayshina iskibrichishqa karqan: 23Suq dunsilla china manaraq runawan puñushpam, pachayuq (ukuyuq) rin kaq. Chaymi rin qeshyaq suq wambrituta. Chay wambritundam rinllapa shutichiq Imanwilta. Chay shutinmi munan niyta: “Dyusmi noqanchiqkunawan”, nishpa. 24Chaymi Jusiqa puñuymanda rikchakashpa, Dyuspa anjilnin kamachishqanshina rurashpa, Maryawanqa kasararqanna. 25Piru kasarashpapismi, Jusiqa mana puñurqanchu Maryawanqa, chay kulaka churin nasinangaman. Nasiptinqam Jusiqa chay wambritumbaqqa nirqan: “Jisusmi rin shutiq”, nishpa.


text:
Loading content ...
qa ku IAPI OAYE. Published by the Dakota Mission. Taku waste okiya, taku sica kipajin. Fifty Cents a Year. *- Vol. I. in*. ^ AUGUST, 1871. No. IV. WATOPAPI. HokSidan de watopapi waStedaka, niS eya waSteya- daka naceca. Wakpa wanji dececa wanmdaka unkanS miS eya iyuSkinyan watom waun kta tuka. MiniSoSe en waun tuka wakpa decece Sni. Wakpa kin de owapi ecedan wanmdaka tuka nina iyomakipi. Tuwe makoce dececa en un kinhan tohinni woyute onkakijekte Sni. Magaksica qa taku wahupakoza owasin ota. Qa mini kin hogan ojudan. Hehan canwapoSbe, qa tahinca qa taku wahutopa ocaje ota yukan iyececa. IS eya wicahdeSka qa takanhe- ca, kanta qa hastanhanka qa waskuyeca toktokeca ota. Hehan mini en psin taninyan icage, qa wiwi ekta psincinca qa psinca yukan, qa can ekta omnica nakun. Hehan makoce wawaha ota iyececa, mini ota qa wato Sma. Hecen makoce nina oiyokipi wadaka. Malipiya ee qaeS nina owanyag waSte. Eya iSta on wanyag iheyapi tuwe kaSta waStedaka iyececa. Wakpa qa can qa paha qa mahpiya owasin nina waSte nakaeS. Unkan hena owasin tuwe kaga ? He tuwe hena kaga hokSidan de awacin un se ececa; qa Wakantanka hena kaga nace ecin. Wakantanka taku wasteSte ota micaga pidamayan ecin naceca. NiS eya wowapi de dawapi hunh makoce waSteSte en yaunpi. Makoce de wandakapi makoce nitawa owapi wanjikSi ecannipi kta. Hena iS eya Wakantanka makoce waSte nicupi awacanipi qa wopida eya- kiyapi iyececa. SAMSON. Wanakaja Israel oyate etanhan wicaSta wanji Samson eciyapi. Atkuku kin Manoa eciyapi. Unkan Samson tonpi Sni itokam he tohinni miniwakan miniSa ko yatke kte Sni qa paha kin hduSda kte Sni, Wakantanka kewicakiya ; kinhan woniya wakan kici un kta qa waSake kta. Unkan he ehan oyate wan Philistine ewicakiyapi Israel oyate wowidagwicayapi qa kakiSwicayapi ece. Tuka Samson wanna koSka qehan iye taoyate kin owicakiye wacin. Hecen Timna otonwe ekta i qa Philistine wikoSka wan wanyake ca he yuze kta cin Atkuku hunku ko iyokipi Sni tuka yuze kte hinca. Hecen Samson iye, qa atkuku hunku ko om, winohinca yuze kta e Timna ekta apamahde iyaya. Tuka tahepi canku ohna yapi icunhan mnaja koSka wan ahoton. Unkan Woniya Wakan kin Samson en waSagya hiyu, qa mnaja kin he napinyun codan yuhdehdeca. Tuka iye atkuku hunku ko wanyakapi Sni. Hecen winohinca kin he ekta i qa okiya qa iyokipi. Hehan akeS hduze kta ekta ya, qa canku icunom mnaja kte qon he ekta wanhdag ye kta keya : unkan inyun tulimaga optaye wanji ohna canhanpi kagapi. Canhanpi hetanhan icu qa yuta, nakun atkuku hunku ko wicaqu, qa iS eya yutapi; tuka toki- yatanhan icu owicakiyake Sni. Unkan winohinca atkuku ti kin en ipi qa koSka econpi ece kin he iyecen Samson wohan- pi wan wicakaga, anpetu Sakowin hehanyan. Qa Philistine oyate kin etanhan wicaSta wikcemna yamni en opapi. Hehan Samson wowiyukcan wan wicaqu, qa anpetu Sakowin icunhan iyukcanpi kta kewicakiya. He okihipi kinhan iS iye mahen unpi woko- yake ko wikcemna yamni wicaqu kta keya, qa okihipi Sni kinhan hehan wokoyake mahen unpi ko wikcemna yamni qupi kta. Unkan, han eyapi. Wowiyukcan nitawa unkokiyaka miye, naunhonpi kta ce, eyapi. Hehan Samson hecen eya: Wote sa etanhan woyute hiyu, Qa wasake cin etanhan woskuye hiyu. Anpetu yamni hehanyan awacinpi tuka iyukcan okihipi Sni. Hehan Samson tawicu kte cin en hipi qa hnayan kuwapi kta keciyapi; hecanon Sni kinhan niye niyate ti ko peta on hulinahunniyanpi kta ce, eciyapi. Hehan winohinca kin he Samson cekiya qa itokam ceya, qa heya, Wowiyukcan wan mitaoyate cinca wicayaqu kin he omayakidake Sni heon Sicemayakidake sdonwaya ce, eya. Unkan iye ayupte ca hinyahin ate ina ko owicawakimdake Sni, hecen token ecin ociciyake kta he, eya. Hececa eSta anpetu topa winohinca kin ceya yanka. Unkan anpetu iSakowin hehan Samson nina iyokisinya, heon wowiyukcan okiyaka, qa iS hehan iyoopta iye taoyate cinca kin owicakiyaka. Hehan wi iyaye Sni en hipi qa heciyapi: Tuhmaga canhanpi taku sam iyeya skuya he ; Qa taku e mnaja wan isanpa waSaka he. Unkan Samson hewicakiya : Pte he yuktanna mitawa on wadumdupi Sni unkanS, Wowiyukcan mitawa idukcanpi kte Sni tuka. Hehan Woniya Wakan kin en hi qa ASkelon otonwe ekta iyaya, qa hen Philistine wicaSta wikcemna yamni wicakte, qa wokoyake tawapi icu qa wowiyukcan tawa ikiciyukcanpi qon hena wicaqu. Unkan hehan Sinhda qa atkuku ti kin ekta kihda. Ake omdake kta. Tamakoce. GREENLAND WICASTA WAN. Waziyata ihankeya oyate wanji makoce osni ekta unpi tuka nina Sicapi qa ohinni kicizapi qa kiciktepi, tuka wicaSta yatapi wanji Kazainah eciyapi he iyotan tinwicaktepi ota econ qa nina wohitika. Tohinni WaSicu wakan wanji itehanyan ti eSta ekta icimani i, unkan hunh kokipapi qa Sicaya tawacin qa hi ce eyapi. WaSicu wakan minihuha wan owa yanka en i keyapi, unkan de taku ecanon he eciya. Unkan samsamya owawa kin dena iapi, ce eye. Wowapi hena iapi ota yuhapi. Unkan Kazainah heya, "Ito iapi tawapi wanji omakiyaka wo." Hehan WaSicu wakan Johannes tawowapi kage cin hetanhan wicowoyake 19 yawa, Jesus ktepi oyakapi kin hee. Hehan
Object Description
Community newspapers
Indians of North America -- Newspapers
Dakota Indians
Dakota language
Description
Tags
Add tags for front cover
Comments
Post a Comment for front cover


text: 1Genesaret otaq Galilea Qochapa patanpi Jesus kachkaptinmi paytapas kichkichanankukama runakuna huñunakaramurqa Diospa palabranta uyarinankupaq. 2Jesusmi iskay botekunata qochapa patanpi rikururqa. Challwirukunam botenkumanta lloqsispa mallankuta mayllachkarqaku. 3Jesusmi Simon Pedropa botenman yaykuykuspan payta ruegakurqa uku lawman tanqariykunanpaq chaymi botepi tiyaykuspan runakunata yachachirqa. 4Rimayta tukuruspanñataqmi Simonta nirqa: —Uku lawman boteta yaykuchispa mallaykichikkunawan challwamuychik —nispa. 5Chaymi Simonñataq nirqa: —Señor, tukuy tutam challwarqaniku, manam chullallatapas hapirqanikuchu ichaqa nisqaykiman hinayá mallata wischumusaq —nispa. 6Chaynata ruraspam achkallataña hapirurqaku mallankupas tipirinankama. 7Chaymi paykunata yanapananpaq huknin botepi challwaqmasinkunataña qayakurqaku hinaptinmi paykuna asuykuptinña iskaynin boteman huntachirqaku yaqaña chinkaykunankama. 8Chayta Simon Pedro qawaykuspanmi Jesuspa ñawpaqninpi qonqorakuykuspa nirqa: —Señor, asurikuy, ñoqaqa huchasapa runam kallani —nispa. 9Payqa chaypi llapallan kaqkunapiwanmi admirasqallaña kachkarqaku challwata hapirusqankuwan. 10Admirakurqataqmi Zebedeopa churin Juanwan Jacobopas. Paykunapas karqa Simonpa challwaqmasinkunam. Chaymi Simonta Jesus nirqa: —Ama manchakuychu, kunanmantaqa runakunatañam challwamunki —nispa. 11Qochapa patanman botekunata chayarachispankum chaypi tukuy imankuta saqeruspa Jesuswan pasakurqaku. 12Huk llaqtapi Jesus kachkaptinmi leprawan onqoq runa payta rikuruspan ñawpaqninpi qonqoranpa kumukuykurqa: —Señorlláy, munaspaykiqa allinyaykachillawayá —nispan. 13Hinaptinmi Jesus llachpaykuspan nirqa: —Arí, munanim, allinyayña —nispa. Hinaptinmi chaypunilla chay lepra onqoynin chinkarurqa. 14Chaymi Jesus nirqa: —Amam pimanpas willakunkichu, aswanqa riyá sacerdoteman chaynapi paywan qawachikamunaykipaq. Sanoña kasqaykita yachanankupaqmi ofrendata qonki Moisespa kamachisqanman hina. 15Jesusmanta aswan-aswan rimaptinkum payta uyarinankupaq hinaspa allinyachisqa kanankupaq achkallaña runakuna huñunakamurqaku. 16Jesusñataqmi chunniqkunaman asurikuspan chaypi Diosta mañakuq. 17Huk kutipi Jesus yachachichkaptinmi chaypi tiyachkarqaku fariseokunawan Diospa leynin yachachiqkuna, paykunaqa hamururqaku Galilea lawpi hinaspa Judea lawpi llapallan llaqtachakunamantawan Jerusalenmantam, chaypim Señorpa atiynin Jesuswan karqa onqoqkunata sanoyachinanpaq. 18Suchu runata chakanapi wantumuqkunam Jesuspa kasqan wasiman chayarachimuspanku paypa ñawpaqninman apaykuyta munarqaku. 19Ichaqa runakuna ñitinakuptinmi mana apaykuyta atispanku wasipa hawanmanña seqarurqaku. Chayta toqoruspam chakanapi uraykachirqaku Jesuspa ñawpaqninman. 20Chaymi Jesus paykunapa iñiyninta qawaykuspa chay suchuta nirqa: —Yaw tayta, huchaykikunatam pampachayki —nispa. 21Diospa leynin yachachiqkunam fariseokunapiwan piensachkarqaku: “¿Pitaq payqa, kaykunata rimaspan Diosta piñachinanpaqqa? Diosllam huchayoqkunata pampachaqqa” nispa. 22Chayna piensasqankuta Jesus yachaspanmi nirqa: —¿Imanasqataq piensankichik chaynakunata? 23¿Mayqan nisqaytaq facil kanman: Suchuta “huchaykikunatam pampachayki” nisqaychu icha: “Hatarispayki puriyña” nisqaychu? 24Kunanmi yachankichik Diosmanta Hamuq Runaqa huchakunata pampachanaypaq kay pachapi atiyniyoq kasqayta. Chaynata niruspanmi suchuta nirqa: —Qamtam niki, hatariy, puñunaykita hoqarispayki wasikiman ripukuy —nispa. 25Suchu llapankupa qayllanpi chaylla hatariruspanmi puñunanta hoqarispan Diosta alabastin ripukurqa wasinman. 26Chaypi kaqkunapas admirasqallañam Diosta alabarqaku hinaspam ancha mancharisqallaña nirqaku: —Mana haykapipas rikusqanchikkunatam kunanqa rikuykunchik —nispanku. 27Chaymanta Jesus pasakuspanmi Leviy sutiyoq impuesto cobraqta tariykurqa cobrananpi tiyachkaqta, paytam nirqa: —Qatiway —nispa. 28Chaymi Leviy tukuy imantapas saqeruspan paywan rirqa. 29Paymi Jesuspaq hatun convidota wasinpi rurarqa. Mesapim mikurqaku achkallaña impuesto cobraqkuna, paykunawantaqmi mikuchkarqa wakin runakunapas. 30Diospa leynin yachachiqkunam fariseokunapiwan Jesuspa discipulonkunapa contranpi rimaspanku nirqaku: —¿Imanasqataq qamkunaqa mikuchkankichik hinaspa upyachkankichik impuesto cobraqkunapiwan huchasapakunawanqa? —nispa. 31Chaymi Jesusñataq nirqa: —Sano runakunaqa manam necesitankuchu medico hampinanta ichaqa onqoqkunallam. 32Ñoqaqa hamurqani manam justo runakuna qayaqchu aswanqa wanakunankupaq huchasapakuna qayaqmi —nispa. 33Jesustam nirqaku: —Bautizaq Juanpa chaynataq fariseokunapa discipulonkunaqa anchallataña ayunaspam Diosta mañakunku. ¿Imanasqataq discipuloykikunaqa mikuyllapi hinaspa upyayllapi kakuchkanku? —nispa. 34Hinaptinmi Jesusñataq nirqa: —¿Yaqachum casamientoman riq runakunata ayunachiwaqchik paykunawanraq novio kachkaptinqa? 35Hamuq punchawkunapim ichaqa novio chinkaruptin ayunanqaku —nispa. 36Paykunamanqa nirqataqmi kay rikchanachiytapas: —Manam pipas mosoq pachata llikispanqa mawka pachataqa remiendanmanchu. Chaynata ruraspanqa yanqapaqmi llikinman mosoq pachataqa, mawka pachaman serasqanpas manam tupanmanchu. 37Manataqmi pipas churanmanchu manaraq poqosqa vinotaqa mawka odrekunapiqa, chay vino poqoruspanqa mawka odrekunatam toqyarachinman hinaptinmi vinopas usunman, odrekunapas mana valeqñam kanman. 38Manaraq poqosqa vinotaqa mosoq odrekunapim churana. 39Pipas poqosqa vinota mallichkaspan, mosoq vinota malliykuqqa “Poqosqa vinom aswan allinqa” ninqam.


text: 1Chay wichan Tayta Jesústa wiyacuj irmänucunata wañuchiyta munar, Jerusalén mayur cürawan Saulo parlanacuran. 2Payga warmi ullgutapis charircur-charircur Jerusalén marcaman apamuyta munaran. Chaymi mayur cüra urdinta juran Damasco marcaçhu shuntacäna wasipita irmänucunata charinanpaj. 3Damasco marcaman yaycuycaptillan, janaj pachapita mana yarpashpita Sauluman achqui chillap-chillapyaramuran. 4Chaura Saulo: tunicuran. Janaj pachapitana nimuran: Saulullau Saulo, ¿imanirtaj chiquir jaticaçhaycämanqui? 5Chayta wiyar, Saulo tapuran: Tayta, ¿pitaj canqui? nir. Chaura nimuran: Tayta Jesúsmi caycä. Chiquir jaticaçhaycämanqui. 6Cananga Damasco marcaman ayway. Chayçhüna imata ruranayquipäpis willashunquipaj. 7Sauluta aywäshijcuna rimamujta wiyaran. Ichanga pitapis mana ricar, juyupa manchariran. 8Sauluna japrayash jatarcuran. Ñawin imatapis mana ricarannachu. Chaymi aywäshijcuna charishalla Damasco marcaman çhayachiran. 9Chayçhu quimsa junaj japrayashalla cacuran. Micuytapis, yacutapis mana malliranchu. 10Damasco marcaçhu Tayta Jesústa manchapacuj Ananías tiyaran. Payta ricariparcur, Tayta Jesús niran: Ananías. Ananíasna niran: ¿Imallaraj, Tayta? 11Tayta Jesúsna niran: Ananías, Dirïchu nishan cälliman ayway. Judaspa wasinman çhayar, Tarso marca Saulupaj tapucunqui. Payga Tayta Diosninchita mañacuycan. 12Ricapacuyninçhu ricashurayqui. Ñawin allchacänanpaj yatashayquitapis ricashurayqui. 13Ananíasna niran: Taytallau Tayta, payga juyush. Juyu cashanta llapan runa musyan. Jerusalén marcaçhu irmänucunata llapanta-yupayshi juyupa ñacachisha. 14Cananga mayur cürapita urdinta jurgurcur shamusha pipis taytachacushuptiqui, carsilman apananpaj. 15Chaura Tayta Jesús niran: Ama manchacuychu. Chay runata willacujnï cananpaj acracushcä. Auturdänintinta jäpa runacunatapis, Israel runacunatapis shimïta willapanga. 16Nuwa-janan juyupa ñacanga. Quiquï llapanta tantiyachishaj. 17Chaura Saulo pachacushan wasiman Ananías aywaran. Yaycurir, Sauluta yataycur niran: Irmänu Saulo, shaycämuptiqui, ricaripushushayqui Tayta Jesús caçhamasha ñawiquita quiçhanäpaj. Espíritu Santupis charicurcushunquipaj. 18Chaynuy niptin, Saulupa ñawinpita carca shicwacuriran. Ricaranna. Jatarcur, ushyacuran. 19Chaypita micupacuranna. Janancunapis ancashyacäcuran. Tayta Jesústa wiyacuj irmänucunawanpis Damasco marcaçhu ishcay-quimsa junaj juyapäriran. 20Damasco marcaçhu juyar, shuntacäna wasicunaçhu Saulo willapäcuran: Jesús Tayta Diosninchipa Wawanmi nir. 21Saulupa shiminta wiyar, runacuna tantiyayta mana atiparanchu: Cay runa, ¿imanacäcushtaj? Jesústa çhasquicujcunata Jerusalén marcaçhu chiquicur jaticaçharan. Caymanpis shamusha irmänucunata charircur-charircur mayur cüraman apananpaj nir. 22Saulum ichanga mana manchacullarna tantiyachicuran: Tayta Jesús rasunpa Washämajninchi nir. Damasco marcaçhu tiyaj Israel runacunam ichanga tantiyacuyta mana camäpacuranchu. 23Chaypita unayllata Sauluta wañuycachinanpaj waquin Israel runacuna parlanacuran. 24Parlanacuriycur, pagas-junaj Sauluta marca wajtancunaçhu shuyarpararan. Parlanacushanmi ichanga quiquin Saulupa rinrinmanpis çhayaran. 25Chaymi purïshijnincuna canistaman wiñarcur, warcuyllapa sawan wajtanpa chacaypa jishpichiran. 26Jerusalén marcaman çhayar, irmänucunawan tincuyta Saulo munaran. Munaptinsi, Jesúspa shiminta rasunpa çhasquicushanta mana tantiyar, tincuyta manchacuran. 27Bernabími ichanga Jesúspa caçhancunaman Sauluta pusharan. Çhayarcachir, niran: Damasco marcaman aywaycaptin, Tayta Jesús Sauluta ricaripusha. Parlapasha. Damasco marcaçhüsi mana manchacullar Tayta Jesúspita willapäcusha. 28Chaynuypa Saulo Jerusalén marcaçhu irmänucunawan juyapäriran. Mana manchacullar llapanpa ricay ñawinçhu puriran. Tayta Jesúspitapis willapäcuran. 29Griego rimaj Israel runacunam ichanga tincuparan. Sauluta wañurachiyta munaran. 30Chayta mayar, Cesarea marcamanna irmänucuna Sauluta jishpichicäriran. Jinarcur Tarso marcaman caçharcuran. 31Chay wichan jutucaj irmänucuna allilla juyaran. Judea quinrançhu, Samaria quinrançhu, Galilea quinrançhu Tayta Diosninchita manchapacur cawapäcuran. Espíritu Santu shacyächiptin, Tayta Jesúspa shimin shungunmanpis çhayaran. Waran-waran yapacaycaran. 32Chay wichan Pedro irmänucunata watucur chay-tucuypa puriycaran. Chaymi Lida marcamanpis çhayaran. 33Chayçhu Eneasta tariran. Payga pusaj watana cumllucash wiguraycaran. 34Chaymi Pedro niran: Eneas, Jesucristu allchacächishunqui. Jatariy. Mashtacuyquita shuntay. Chaura juclla jataricurcusha. 35Puriycajta ricar, Lida marcaçhüpis, Sarón marcaçhüpis Tayta Jesúspa shiminta runacuna çhasquicuran. 36Chay wichan Jope marcaçhu Tayta Jesústa wiyacuj warmi tiyaran. Jutin caran Tabita. Griego rimayçhu: Dorcas nir ricsiran. Payga Tayta Diosninchita manchapacuj car, cuyay-munaypaj cawaj. Pishipacujcunatapis yanapaj. 37Juc junajmi ichanga jishya chariptin, wañucuran. Wañucuptin armaraycachir, chutaycuran. 38Chaura washlänin Lida marcallaçhu Pedro caycaptin, waquin irmänucuna ishcaj runata caçhacuran: Tayta Pedro, Jope marcaman shamuy, ari. Ama juyapacämunquichu nir. 39Caçha willaptin, juclla Pedro aywäshiran. Çhayaptin, aya chutarashan altusman pusharan. Biyüda warmicunapis juntapaycur Dorcas jirapushan müdanancunata wiguinpawan ricachiran. 40Chaura Pedro llapan täpajcunata wajtaman jargurir jungurpacuycur, Tayta Diosninchita mañacuran. Mañacurir, ayata niran: Tabita, jatariy. Niptinga, cawaricurcuran. Pedruta ricärir, jamacurcuran. 41Pedruna maquinpita jatarcachiran. Biyüdacunatapis, irmänucunatapis jayachiran. Llapanta jayarcachir, Tabitawan tincuchiran. 42Tabita cawarishanta Jope marcaçhu llapan musyaran. Chaynuypa achcaj runa Tayta Jesúspa shiminta çhasquicäriran. 43Chaypita unaylla suyla-ruraj Simónpa wasinçhu Pedro pachararan.


text:
Sirk'a iskuyay
Sirk'a iskuyay (Atherosclerosis) nisqaqa mana qatiqlla unquymi, tawna sirk'akunap pirqanpi wira, chaymantataq isku rumi paqarimuptinqa.
Paqarichiq unquykuna[llamk'apuy | pukyuta llamk'apuy]
- Llasaq yawar: sirk'ap ukhu qaranta p'akichiq;
- Wirasapa yawar: yawarpi nisyu LDL, mana aypaq HDL;
- Sayri pitay: nikutina nisqaqa sirk'ap pirqanta millaychan;
- Misk'i unquy;
- Kurku kallpanchay muchuy (runa mana kuyuptinqa);
- Wirakaray;
- Qhari hormonu (Testosteron); warmi hormonu amachanmi, chayrayku aswan payallam warmikuna unqurin.


text:
Muyuriq pacha
Muyuriq pacha nisqaqa (kastilla simipi: medio ambiente) runap icha huk kawsaqpa - yurap icha uywap - muyuriqnin ima kaqninkunapas, kawsaqkunapas mana kawsaqpas, ichataq wakin runakunapas.
Runap qhali kawsananpaqqa ch'uya muyuriq pachatam muchun, mana waqllisqa sallqa pacham, allin kawsaysapa runakunapas. Waqllisqa muyuriq pachapi kawsaqkuna wañunqam, achka yura, uywa rikch'aqkunam.
Runaqa mana allin rurayninkunawan muyuriq pachata miyuchaspa waqllinmi, ahinataq miyu q'upawan, kuru qullunawan, nisyu wanuchanakunawan, miyuta saqiykuq apaykachanakunawan - antawawan, antankawan - phawrikakunawanpas.
Chayraykum muyuriqninchik pachata amachananchikmi anchata tiyan.


text:
Miray
- Kawsaqkunap mirayninmanta ñawirinaykipaq qhaway Miraykuy.
Miray icha kutinchay nisqaqa kay yupa hap'ichiymi:
1) 2 x 2 = 4
Iskayta, iskaywan miray, tawam.
2) 3 x 7 = 21
Qanchista, kimsawan miray, iskay chunka hukniyuqmi.
3) 5 x 11 = 55
Chunka hukniyuqta, pichqawan miray, pichqa chunka pichqayuqmi.
4) 9 x 15 = 135
Chunka pichqayuqta, isqunwan miray, pachak kimsa chunka pichqayuqmi.
5) 25 x 15 = 375
Chunka pichqayuqta, iskay chunka pichqayuqwan miray, kimsa pachak qanchis chunka pichqayuqmi.


text:
Anapia distritu
Anapia distritu (kastilla simipi: Distrito de Anapia) nisqaqa Piruw mama llaqtapi, Punu suyupi, Yunkuyu pruwinsyapi, huk distritum. Uma llaqtanqa Anapia llaqtam.
Yuyarina
- 1 Wiñay kawsay
- 2 Allpa saywachi
- 3 Llaqtakuna - Ayllu llaqtakuna - Uchuy llaqtakuna
- 4 Waki
- 5 Yachay tarpuy
- 6 Karu puriy
- 7 Yachachiy
- 8 Musiku
- 9 Apaykachana
- 10 Distritupi paqarisqa runakuna
- 11 Kaypipas qhaway
- 12 Pukyukuna
- 13 Hawa t'inkikuna
Wiñay kawsay[llamk'apuy | pukyuta llamk'apuy]
Distritu kamasqa watakama 1 ñiqin inti raymi killapi 1983 watapi, Fernando Belaúnde Umalliq.
Allpa saywachi[llamk'apuy | pukyuta llamk'apuy]
Llaqtakuna - Ayllu llaqtakuna - Uchuy llaqtakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
2 294 runakuna, 1 180 qhari, 1114 warmi.
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Iñiy[llamk'apuy | pukyuta llamk'apuy]
Markap amachana santun[llamk'apuy | pukyuta llamk'apuy]
- Exaltaciun Tayta
- Rusaryu Pallan
Yachay tarpuy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
Musiku[llamk'apuy | pukyuta llamk'apuy]
Apaykachana[llamk'apuy | pukyuta llamk'apuy]
Distritupi paqarisqa runakuna[llamk'apuy | pukyuta llamk'apuy]
Kurakakuna[llamk'apuy | pukyuta llamk'apuy]
- 2011-2014: Francisco Froilán Limachi Escobar.
- 2007-2010: José Fabian Flores Velasco.


text: 1¡Imaraqmi qoripas yanayaykapurqan! ¡Imaraqmi ch'uya choqepas manaña k'anchapunchu! Hinantin k'uchukunapi ch'eqeykachisqan yupaychana wasiq ruminkunapas kashan. 2Sionpi munasqa waynakunan qori hina qhawasqa karqanku, kunantaq manka ruwaqpa ruwasqan t'uru manka hina qhawarparisqa kapunku. 3Chacal animalkunapas uñantaqa ñuñunmi, llaqtaytaqmi ichaqa ch'inneqpi suri hina sinchi millay wawankunapaq. 4Ñuñuq wawakunan unu ch'akiymanta kashanku, siminkumanmi qallunkupas k'askarqapun. Wawakunan t'antata mañakun, manataqmi pipas kanchu qoykuqnin. 5Sumaq hatun mikhuylla mikhuqkunan kunanqa callekunapi yarqaymanta puripushanku. Allin sumaq p'achakunayoq wiñaqkunan kunanqa q'opa patapi maskhapakapushanku. 6Llaqtayqa huchanmanta aswan ñak'arichisqaraqmi karqan Sodoma llaqtaq huchanmanta muchusqanmantaqa, chay llaqtaqa kaq ratopacha thunisqan karqan, mana piqpa phawaykusqallan. 7Akllasqa runankunaqa rit'i hina yuraqmi karqan, lechemantapas aswan yuraqmi karqan. Cuerponkupas coral umiñamantaqa aswan pukaraqmi karqan, rikch'ayninkupas anqas umiña hina munaymi karqan. 8Kunantaq ichaqa qhechinchamamantapas aswan yanaraq kapushan, callenkunapipas mana reqsiy atiyraqmi kashan. Aychankupas tullunkumanñan k'askapusqa, k'aspi hina ch'akillañan kapusqakupas. 9Aswan kusisamiyoqmi maqanakuypi wañuyqa karqan yarqaypi wañuymantaqa, paykunaqa pisi-pisimantan wañunku chakraq rurusqan mana kapuqtin. 10Llaqtay thunisqa kaqtinmi llakikuy p'unchaykunapi, sumaq sonqo warmikuna wawankuta wayk'ukapurqanku chayta mikhunankupaq. 11Señor Diosmi phiñakuyninta kachaykamurqan, k'arak phiñakuynintan senq'apata hina kacharparirqan. Siontan ninawan kanaykurqan, teqsinkamaraqmi thunirqan. 12Kay pacha reykunaqa lliw suyukunapi tiyaqkunapas manapunin hayk'aqpas yuyarqankuchu, awqakunapas llat'anaqkunapas Jerusalén punkunta haykunankutaqa. 13Ichaqa haykurqankun, profetakunaq huchanmanta, sacerdotekunaq millay mana chanin ruwasqankumantawan, paykunan llaqta ukhupi chanin runakunata wañuchirqanku. 14Kunantaq paykunaqa callekunapi ñawsa hina thampi-thampita purishanku. Yawarkamallañan purishanku, manañan pipas paykuna llamiykuytaqa munankuñachu. 15Paykunataqa runapas waqyamunmi: ¡Lloqsiychis qhelli runakuna! ¡Lloqsiychis! ¡Ama llamiykuwaychispaschu! nispa. May llaqtapi purimusqankupipas nimurqanku: Manan kaypiqa tiyayta atiwaqchischu, nispa. 16Señor Diosqa qhawarispallaraqmi ch'eqerparichirqan, chaymantataqmi manaña qhawarinpasñachu, sacerdotekunatapas manañan respetarqankuchu, kurak taytakunatapas manañan khuyapayarqankuchu. 17Ñawipas ayphallañan qhawapakurqayku, yanqapaqmi yanapayta suyakurqayku. Torre patamantan qhawasharqayku mana qespichiy atiq suyuq chayamunanta. 18Purisqaykupas qhawasqallañan karqan, manan callekunaman lloqsiyta atirqaykuchu. Wañuyqa patallaykupiñan karqan, chay horaqa chayamurqanñan, chayamurqanpachan tukukapunaykuqa. 19Alton phalaq ankamantapas aswan phawaqmi ñoqaykuq qatiykachaqniykuqa, orqon-orqontan qatiykachawarqanku, ch'inneqpi pakakuspan suyawarqanku. 20Señor Diospa hawisqan reytapas presotan hap'irqanku, payllan kawsachiqniyku karqan, paymantan nirqayku: Payqa wak suyukuna ukhupi hark'akuwasunmi, nispa. 21Yaw, Edom suyupi tiyaqkuna, asikuychis, yaw, Uz suyupi tiyaqkuna, kusikuychis, qankunamanpas chayamullasunkichistaqmi haya vaso ukyayqa, machaspa q'ala chichi kanaykichispaq. 22Sión llaqtalláy, muchunaykiqa tukukapunmi, Señor Diosqa manañan kamachi-kayman apachisunkiñachu. Qanmi ichaqa, Edom suyu, huchaykimanta muchuchisqapuni kanki, Señor Diosqa huchaykikunatapas sut'imanpunin horqorparinqa, nispa.


text: 1Naupataga Tayta Diosninsimi profëtancunata cachargan Israel mayinsicunata wilacuyninta tucuynöpa wilapäyänanpä. 2Cananmi isanga Diospa surin Jesucristuna shamush wilacuyninta wilapämänansipä. Paywanmi Tayta Diosninsi camargan cay pasatawan ciëlutapis. Nircurmi payta churash lapantapis munaynincho sararänanpä. 3Jesucristoga Diosninsimi caycan. Lapan camashgancunatapis munaynincho sararaptinmi cananyagpis caycanrä. Jusansipita perdonash canansipä cruzcho wanurcurmi gloriaman cutergan. Cananga Tayta Diospa derëcha cag naupancho jamarashpanmi lapanpäpis munayyog caycan. 4Sayno caycaptenga Tayta Diospa surin Jesucristoga lapan angilcunapitapis más munayyogmi caycan. Saymi Jesucristuta Tayta Diosninsi nergan: “Gamga cuyay surëmi canqui. Saymi gamta churä lapanta mandanayquipä.” Saynölami mastapis Tayta Diosninsi nergan: “Nogaga gampa taytayquimi cä. Gammi nogapa surë caycanqui.” Manami maygan angiltapis sayno nergansu. 6Saynölami surin Jesucristo gloriaman cutiptin Tayta Diosninsi nergan: “Lapan angilcunapis payta adorayäsun.” 7Angilcunapäga Tayta Diosninsipa palabrancho caynömi nican: “Angilcunata ticrasë vientuman carpis o ninaman carpis mandashgäta rurayänanpämi.” 8Surin Jesucristupänami isanga nican: “Gamga Dios carmi imayyagpis mandag caycanqui. Gamga pitapis mana jananpaypami juzganquipä. 9Gamga munanqui lapan runacuna noga munashgäno alilata rurar cawayänantami. Saymi taytayqui car gamta churashcä lapanpäpis munayyog canayquipä. Gam munayyog cashgayquinöga manami pipis munayyog cansu. Saymi gam imaypis cushish caycanqui.” 10Saynöpis Jesucristo cay pasatawan ciëluta camash captinmi Tayta Diospa palabrancho nican: “Lapanpä munayyog carmi cay pasatawan ciëlutapis camashcanqui, Taytay. 11Lapan camashgayquicunaga mödanano ushacaglami caycan. Mödananta runa trucacushgannömi gampis lapan camashgayquicunata trucasinquipä. Lapan ushacaptinpis gamga imayyagpis caycanquipämi.” 13Manami maygan angilcunatapis Tayta Diosninsi nishgasu: “Jamacamuy derëcha cag naupäman lapan contrayquicunata vincishgäyag.” 14Angilcunaga Tayta Diosninsi mandashganta ruragcunalami caycäyan. Paycunatami Tayta Diosninsi cachamun Jesucristuta chasquicogcunata cuidayänanpä.


text: 1Ñuca, Pablo, apóstol nishca Jesucristo cachashca runa, Dios munashcamanda, imasna pai causanara cusha nishcasna Cristo Jesuspi. 2Ñuca llaquishca churi Timoteoma quillcauni. Gracia ali llaquina iyairas, llaquij shunguras, cushi shunguras chari, Yaya Diosmanda, Cristo Jesús ñucanchi Señormandas. 3Diosta agrasini, paita sumaj iyaihua sirvini ñuca yayaunamanda pacha. Mana saquisha canmanda iyariuni, Diosta mañausha tutandi punzhandi; 4camba ñahui iquira talishcara iyarisha, ashcara munani canda ricungaj, ñuca ashcara cushiyangaj. 5Can shunguhua quirishcara iyariuni. Shinallara ñaupa punda quirinauca camba Loida rucu mama, camba Eunice mamas. Maspas, sirtumi ani can shinallara quiriungui. 6Chimanda canda nini, cambajpi tiaj Dios cuyashcara causachingui ninara huairachishca cuinta; chi cuyashca ñuca maquira camba ahuai churashcamanda shamuca. 7Dios mana ñucanchira cucachu manzhana iyaira, randi ushana iyaira, llaquina iyaira, aicha munaira arcana iyairas. 8Ama pingarichu ñucanchi Señormanda rimangaj, shinallara ñucamandas, ñuca pai ishcashca runa asha. Randi, evangelio ali shimimanda ñucahua pariju turmindarinara apingui, Diospa ushaira cushcasna. 9Pai ñucanchira quishpichica, sumaj cayanahua cayasha, mana ñucanchi rashcaunaraigumanda, astaun pai quiquin munashcamanda, shinallara Cristo Jesuspi cushca gracia ali llaquina iyaimandas, timpuuna manara callarishcaira cushca, 10astaun cuna ricuchishcami ñucanchira Quishpichij Cristo Jesús ricurimushcai. Pai huañuira vinsica, causairas, mana huañuihuaj causairas punzhajlla ricuchica evangelio ali shimii. 11Cai evangelio ali shimira camachij, cachashca runa, gentilgunara yachachijpas ñuca churai tucucani. 12Chiraigumanda casna turmindarini; randi mana pingarinichu, ñuca maicanda quirishcara yachani, pai sirtu pacha ñuca mingashcara ushanmi huacachinara chi punzhagama. 13Ñucamanda uyashca ali shimi tunura catingui, Cristo Jesuspi quirinais, llaquinais. 14Canda mingashca ali shimira huacachi ñucanchijpi causaj Santu Ispíritu yanapashcahua. 15Ña yachangui imasna tucui Asiai tiajcuna ichuhuanauca, Figelo Hermógenes nishcauna rashcasna. 16Onesíforounara Señor llaquipachu. Pai ashca cuti cariyachihuaca, Ñuca cadenaunamanda mana pingaricachu. 17Maspas, pai Roma llactai tiaushcai llaquishcahua mascahuaca ñucara, tupahuacami. 18Señor paita cupachu llaquinara tupangaj Señormanda chi punzhai, Alimi yachangui imasna Efesoi ashcara yanapahuaca ñucanchira.


text: 1Mana gongaypami imaypis Tayta Diosninsita manacuycä gamcunapä, Laodicea marcacho cag yäracog mayinsicunapä y waquin mana reguimagcunapäpis. 2Noga manacuycä Tayta Dios munashganno cushish cawayänayquipä y jucniqui jucniquipis cuyanacur cawayänayquipämi. Sayno cawarga Tayta Diospa y Jesucristupa wilacuyninta shumagmi tantyacuyanquipä. 3Wilacuyninta tantyacur Jesucristuta chasquicuyaptiquega paymi imaypis yanapäyäshunqui Tayta Dios munashganno cawayänayquipä. Saynöpis naupanman pushayäshunquipä gloriacho imayyagpis cawayänayquipä. 4Gamcunata sayno yachaycäsë pipis lutanta mana criyisiyäshunayquipämi. 5Gamcunapäga imaypis yarparaycämi. Cuyanacuyashgayquita y Jesucristuman shumag yäracuyashgayquita musyarmi cushicö. 6Señorninsi Jesucristuta chasquicushgana caycarga payman yäracular imaypis cawayänayqui. 7Saynöpis wilacuyninta yachacuyashgayquinöla payman yäracur agradëcicur imaypis cawayay. 8Cuidä pipis lutancunata criyisiyäshunquiman. Lutan yachasicogcunaga manami Jesucristupa wilacuynintasu yachasiyan, sinöga quiquincunapa yarpaylanpitami manacagcunata yachasiyan. Sayno lutanta yachasinanpäga Satanasmi yarpäsin. 9Jesucristoga cay pasacho carpis Diosninsimi cargan. 10Saymi angilcunapis supaycunapis paymanga tincunsu. Munayyog captinmi payta chasquicur gamcunapis salvashgana caycäyanqui. 11Saynöpis Jesucristuta chasquicur señalashganami caycäyanqui. Señalash cayänayquipäga manami runacunasu cuerpuyquita señalayäshushcanqui, sinöga Jesucristumi mana ali yarpaycunata shonguyquicunapita jorgur señalayäshushcanqui. 12Saynöpis Jesucristo wanur pamparashgannömi gamcunapis bautizacur pampashno caycäyanqui mana jusalicunayquipä. Saynöpis Jesucristo wanushganpita cawarimushgannömi gamcunapis bautizacur cawarimushnöna caycäyanqui Tayta Diosninsi munashganno cawayänayquipä. Sayno caycäyanqui munayyog Tayta Diosninsiman yäracurmi. Paymi Jesucristutapis wanushganpita cawarisimush. 13Naupataga Jesucristupa wilacuyninta mana tantyarmi jusalicuylacho cawayargayqui. Jusalicuycho cawarpis Jesucristuta chasquicuyaptiquimi Tayta Diosninsi perdonayäshushcanqui. Saynöpis Jesucristuta wanushganpita cawarisimushgannömi gamcunatapis mushog cawaytana goyäshushcanqui. 14Saymi jusalicushgansipita in ernuman gaycush canansipä caycashga Jesucristo cruzcho wanorgan perdonamänansipä. 15Saynöpis Jesucristo cruzcho wanurmi Satanasta y supaycunatapis vincish. Vincishgan cag soldäducunata liyarcushpan purisir juc rey manacagman churayashgannömi Satanasta y supaycunata vincir Jesucristo manacagman churash. 16Sayno captinpis lutan yachasicogcuna nicäyan: “Tayta Diosninsi munashganno cawanayquipäga waquin micuycunata ama micuysu ni vïnutapis ama upuysu.” Saynöpis caynömi nicäyan: “Moisés guelgashgan leycunacho nishganno lulu quila estata y waquin estacunatapis rurayay. Sábado jamay junagtapis respitayay.” Paycuna sayno niyäshuptiquipis ama cäsupäyaysu. 17Moisés guelgashgan leycunaga jachapa lantuyninnölami caycan. Jesucristumi isanga quiquin jachano caycan. 18Sayno captenga cuidä chasquipäyanquiman lutan yachasicogcunata. Say lutan yachasicogcunaga santu-tucuyashpan niyan Tayta Diosninsita adoranansipäga angilcunatarä adoranansipä cashgantami. Paycunaga: “Tayta Diosninsimi sueñuynëcho revelayämash” nirpis lulacuycanmi. Sayno yachasishgancunata chasquiparga manami gloriaman chäyanquipäsu. 19Say lutan yachasicogcunaga manami Jesucristupa maquinchösu caycäyan. Nogansimi isanga paypa maquinchöna caycansi. Saymi pay imaypis yanapämansi wilacuyninta waran waran tantyacur Tayta Diosninsi munashganno cawanansipä. 20Jesucristupa maquinchöna caycarga ¿imanirtä lutan yachasicogcunata chasquipaycäyanqui? 21Say lutan yachasicogcunaga nicäyäshunqui waquin micuycunata mana micuyänayquipä cashgantami. 22Sayno yachaserga quiquincunapa jamuylanpitami yachaycäsiyan. Micuy ushacagla caycaptenga ama yarpäshunsu paycuna prohibiyashgan micuyta mana micushgansipita salvacunansipä cashganta. 23Say lutan yachasicuycuna ali cashganta waquin runacuna yarpar chasquicuptinpis manami jusalicuytaga cachariyta camäpacuyansu. Say yachasicuyta chasquicogcunaga yachag-tucushpan alabacularmi puriyan.


text:
Quijos kiti
Quijos kiti (kastilla simipi: Cantón Quijos) nisqaqa Ikwadur mama llaqtapi, Napu markapi, huk kitim. Uma llaqtanqa Baeza llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa suyukuna: Antisana kawsaykuska amachasqa allpa (Papallakta kitilli, Kusanka kitilli) - Kayampi Kuka kawsaykuska amachasqa allpa (Papallakta kitilli, Cuyuja kitilli, Borja kitilli) - Sumaku Napu - Galeras mama llaqta parki (Kusanka kitilli, Borja kitilli)
- Urqukuna: Antisana
- Mayukuna: Quijos mayu - Kusanka mayu (Río Cosanga) - Papallakta mayu
- Quchakuna: Papallakta qucha - Wampiqucha (Huambicocha) - Luritu qucha - Mogotes qucha - Sucus qucha - Baños qucha
Runakuna[llamk'apuy | pukyuta llamk'apuy]
Quijos kitipiqa Napurunakunam tiyanku. Paykunaqa Papallakta kitillipi kawsanku.
Pulitika Rakiy[llamk'apuy | pukyuta llamk'apuy]
Rikchakuna[llamk'apuy | pukyuta llamk'apuy]
-
-
Ñanpi Papallakta - Baeza, Papallakta q'asa, Quijos kiti


text: 1Tayta Dios cuyapäcog carmi nogacunata cachamashga Jesucristupa ali wilacuyninta wilacunäpag. Tsaymi mana ajayaypa tsay wilacuyta wilacuycä. 2Nogacunaga manami pitapis engañaycätsu. Tsaynogpis manami lutanta yachatsipäcötsu runacuna chasquicamänan cashga. Tsaynog rurar imarga pengacömanmi. Tsaynogpis manami quiquëpa yarpayniläpitatsu Jesucristupa wilacuyninta wilacuycä, sinöga paypa wilacuynilantami wilacuycä. Tsaynog wilacuycashgätaga Tayta Diosnintsipis y waquin runacunapis musyapäcunmi. 3Rasun caglata wilacuptëpis waquin runacunaga, infiernuman gaycushga cananpag carmi, wilacushgäta chasquicuyta mana munantsu. 4Wilacushgäta mana chasquicunanpagmi paycunapa yarpayninta Satanás upatacätsin. Tsaymi tsacäpacushganog car Tayta Diospa tsurin Jesucristupa ali wilacuyninta wilapaptëpis mana tantyapäcuntsu. 5Jesucristupa ali wilacuyninta wilacorga manami quiquëcuna munayniyog cashgätatsu wilacärë, sinöga Señornintsi Jesucristo lapanpitapis más munayniyog cashgantami. Nogacunaga Jesucristupa maquincho cashpämi gamcunapa ashmayniquinogla carcaycä. 6Cay patsata camar fiyupa tsacaylarag captinmi Tayta Diosnintsi nergan atsicyay cananpag. Tsaynoglami naupata nogantsipis tsacäpacushganog caycaptintsi Tayta Dios tantyatsimashcantsi Jesucristuta chasquicunantsipag. Tsaymi cananga tantyantsina Jesucristupa wilacuynin lapanpitapis más ali cashganta. 7Mitu manca paquir ushacagla cashgannogmi nogacunapis wanur ushacagla carcaycä. Tsaynog caycaptëpis Jesucristupa wilacuyninta shongöman churamushpan Tayta Diosnintsi imaypis yanapaycäman imanog nacarpis pay munashgannog cawapäcunäpag. 8Tsaymi paypa wilacuyninta wilacushgäpita runacuna chiquimashpan nacatsimaptinpis mana ajayaypa wilacurcaycä. Fiyupa yarpachacurpis manami aläpaga laquicärëtsu. 9Runacuna chiquimaptinpis Tayta Dios yanaparcaycämanmi. Conträ sharcuptinpis Dioslamanmi imaypis yäracärë. 10May-tsayman chayar Jesucristupa wilacuyninta wilacushgäpitami wanutsimayta runacuna munapäcaman. Tsaynog captinpis manami laquicötsu, sinöga listumi caycä Jesucristo wanushgannog nogapis wanunäpag. 12Imanog nacarpis wilacäriptëmi gamcunaga chasquicushcanqui gloriaman chayanayquipag. 13Tayta Diosnintsipa palabrancho caynog nirmi escribiraycan: “Gamman yäracurmi wilacushcä.” Tsay escribiraycashgannoglami nogacunapis Tayta Diosman yäracur Jesucristupa wilacuyninta mana ajayaypa wilacurcaycä. 14Runacuna wanutsipäcamaptinpis Jesucristuta Tayta Dios cawaritsimushgannoglami nogacunatapis cawaritsimanga gamcunawan juntu paypa naupancho imayyagpis cawanantsipag. 15Nogacuna imanog nacarpis Jesucristupa wilacuyninta wilacurcaycä runacuna payta chasquicur salvacunanpagmi. Tsaynog chasquicuptinmi may-tsaycho tag runacunata Tayta Diosnintsi cuyapar jutsancunata perdonaycan. Tsaynog perdonashga carmi may-tsaychöpis Tayta Diosnintsita alabarcaycan. 16Wanurpis cawarimunäpag cashganta musyarmi mana laquicötsu. Cay cuerpö auquinyarpis shongö cushishgami caycan Tayta Diosnintsiman waran waran más yäracuptë. 17Cay patsacho nacaycunaga pasaglami caycan. Nacarpis mana ajayaypa Tayta Diosman yäracurmi gloriacho imayyagpis cushishga cawashunpag. Tsay cawaymanga manami imapis cay patsacho cagcuna tincuntsu. 18Tsayta musyarmi aläpa laquicuntsitsu cay patsacho runacuna pasaypa chiquimaptintsipis. Cay patsacho lapanpis ushacagla captinmi yarparaycantsi gloriacho imayyagpis cushishga cawanantsipag cashganta.


text: 1Chauraga sogta junagta nä Pascua fiesta galayunan cayaptinmi, Jesusga aywara Betaniata chay wanushapita cawacächimungan Lázaro yachranganta nogacunawan. 2Chaychrümi yanupäcarärin cënata Jesusta garapäcunanpag. Chaura Marta garachracuyaptin Lazaroga, Jesuswanmi mësacagman iscatararcayara. 3Chaymanmi Mariaga chrarachimun nardupita rurasha perfümita juc botëllawan alisca golgue chraninta. Jinarcurmi Jesuspa chraquinman jirpurcur, agchanwan chaquirachin. Chaypita wayiga ima-ayga shumag asyarun. 4Chaura Simonpa churin Judas Iscariotega chay wanuchipäcunanpag Jesusta reguechigga cay ninmi: 5“¿Imanirtag quima pachrac junag gänanachru mana ranticururanchichu cay perfümita mana imaynagcunata yanapänanchipag?” 6Judasga chaynuy nira manam paycunata cuyaparchu antis suwa carmi, nätan golgue runcu charanganpita jorgochrag carmi. 7Chaura Jesusga cay ninmi: “Jina rurachun. Caytaga chrurarächira wanunä junagpagmi. 8Mana imaynagcunaga gamcunawanmi imaysi cayanga. Nätan nogaga manam chaynuylachu cashag gamcunawan”. 9Chaura Israel castäcunaga achcam musyapäcusha Jesús Betaniachru cayanganta. Jinarcurmi chrarärimun chayman. Manam aywapäcamusha Jesús raygolachu, antis chay wanushapita cawacämusha Lázaro ricagnuymi. 10Chaura Diospa wayinchru mandagcunaga rimanacarärinag Lazarotas wanuchipäcunanpagmi. 11Paypa janan achca castäcuna chay mandagcunapita raquicarcur Jesusta chrasquicurcaptin. 12Alicusa achcam runacuna Jerusalenman aywapäcamusha cara chay Pascua fiestapag. Jinarcurmi musyarärinag Jesús chay marcaman warantin chränanta. 13Chauraga rämacunata apacurcurmi yargarärimunag Jesús chrasquicug gayacuypanuy: “¡Salvapäcamay! Alisca ali nisha cachun Munayniyog Diosninchi cachramungan. ¡Alisca ali nisha cachun Israelcunapa reynin!” nircayar. 14Nätan Jesusga püllu ashnuta tarircurmi logacurun isquirbishachru ningannuy. Chaychrüga cay niyanmi: 15“Ama manchacaychu Sión gotuchru yachragcuna. ¡Rircaripäcuy ashnuta logacurcur reyniqui aywayämugta!” niyanmi. 16Caycuna ruracayanganta galayunalanchrüga manam pasay tantiapäcurächu nogacunaga. Chaypita nä Jesús jana pachaman aywaruptinran yarparärï lapan caycuna paypita isquirbisha canganta. Jinaman chay isquirbishanuyla paywan ruracanganta. 17Nätan Lazarota mïchupita gayagta, jinaman cawacächigta ricag runacunam willapacarärinag ricapäcunganta. 18Chaymi runacunaga yargarärimunag Jesusta chrasquicug, mana pi runas ruray atipänanta ruranganta musyarärir. 19Chaura fariseocunaga quiquincamash cay ninacarärin: “Chägar manatag Jesusta ima ruraytas atipanchichu. Rircaripäcuy lapan runacunam aywacurcan guepanta” nir. 20Jinarcurmi Diosta alawapäcunanpag fiestaman Jerusalenta aywamusha juc casta runacunaga juc ishcay, 21ashuyarärin Felipeman. Payga cara Galileachru Betsaida marcapitam. Jinarcurmi cay nirärin: “Tayta Felipe, tincuytam munarcayä Jesuswan niyäripamay”. 22Nipäcuptin Felipega aywarcur Andrestam nirun. Jinarcurmi ishcaynin Jesusta willarärin. 23Chaura Jesusga cushisham cay nin: “Nämi chraramun noga jana pachapita shamusha runa, Dios cayanganman cuticunä junag. 24Mayapäcamay shumag: Juc trïgu mana alpaman ishquirga, gangalanmi cacun imaycamas, nätan alpaman ishquirurga achcatam camacun palanapag. 25Pi maysi quiquin munangannuyla cawagga manam cawangachu nogawan. Nätan pi maysi cay pachachru wanunan captinsi cäsucamagga nä cawayan nogawanmi imaycamas. 26Pi maysi nogapag cawayta munagga cäsucamächun, nätan cäsucamagga noga cangächrümi canga. Jinamanga Dios-mayïpitas alinninpag ricasham canga”. 27Nircurmi Jesusga cay nin: “Cananga manam pasay imananäsi musyacanchu. ¿Ima nishagtag ‘Tayta Dios, salvamay canan pasamänanpita’ nishagchur? Manam. Antis nogaga aywarayämü chaypagmi”. 28Nircurmi “Reguechicuynar Dios-mayï, alisca munayniyog cangayta”. Niptinga jana pachapitam mayarärï cay nimugta: “Nämi reguechicusha cä. Nätan yapaymi reguechicushag alisca munayniyog cangäta”. 29Niptinga chaychru cayag runacuna mayarärirga “Räyum” nipäcunmi. Nätan waquinga “Juc angelmi rimaparun” nipäcuntan. 30Chaura Jesusga cay ninmi: “Cay rimamugta mayarunchi manam nogapagchu, antis gamcuna pi cangätas musyapäcunaypagmi. 31Cananmi cay pachachru juchacuna taripacanga. Nätan cananmi cay pachachru munayniyog Asyagsi washaman gargosha canga. 32Nätan nogata gueruman nä warcarärimaptinga lapan runam nogaman aywamunga”. 33Chaynuypa nira, imanuypa wanunantas tantiachipäcunanpagmi. 34Niptin runacunaga nipäcunmi: “Nogacunaga chay isquirbishacunata leyiptin, mayacurcarä Cristo imaycamas cawacug cangantam. Nätan ¿imanirtag ‘Gamga jana pachapita shamusha runaga sharcachisharan canga’ niyanqui? ¿Pitag cayan chay jana pachapita shamusha runaga?” 35Nipäcuptinmi Jesusga cay nin: “Ishcay quima junaglaga gamcunacagchru chay achquinuysi cayagga cashagran. Chauragar achquinuysi gamcunawan cayaptilan cawapäcuy nipäcushungaynuy, mayänipita chay juchalaychru mana quëdapäcunaypag. Pi maysi, yanauyagchru puriyagnuysi juchalanchrürag cawayagga manam musyanchu mayta aywayangantas. 36Chauragar gamcunachru juc achquinuysi cayaptilä chrasquicarcämay, cay achquinuysi cayagta, cay achqui cayagnuysi capäcunaypag”. Chaycunata nircurga, Jesús aywacuram. Nätan manam ricapachicurachu chay runacunawan. 37Maymayta paycuna ricayaptin Jesús munayninwan rurayaptinsi manam chrasquiyta munapäcurachu. 38Diospa unay willacugnin Isaiaspa isquirbishan ningannuy ruracänanpagmi. Payga cay niram: “Tayta, gamga musyachiraymi munayniyog cangayta. Nätan manam pisi chay willapacurcangäta chrasquicurcashachu”. 39Chaynuy mana chrasquicurcaptinmi Isaiasga isquirbisha cay nirsi: 40“Paycunaga ñaushanuy caytam munapäcun, nätan rumi shongom capäcun, chaymi ñaushanuysi mana tantiapäcunchu. Manatan nogamanga cutipäcamunchu ni cuticächinäpagsi”. 41Isaías chaynuy nira Jesús munayniyog canganta musyarmi. 42Chaynuy isquirbishacuna niyaptinsi achcam marca mandagcunas chrasquicurcara Jesusta. Nätan Jesusta chrasquicugcuna manam willapacurcarachu pitas fariseocunata manchacur, chay Israel castäcuna gotucarcänan wayipita mana gargachicusha capäcunanpita, chaynuypa juc wanushapagnuy ricasha capäcunanpita. 43Paycunaga runacunapita alipa ricasha caytam munapäcug, nätan manam Diospita alipa ricasha caytachu. 44Chaura Jesusga gayacuypanuymi cay nin: “Pi maysi ‘Payga razonpa Diospitam’ nir chrasquicamagga, manam nogalatachu chrasquicaman, antis chrasquiyanmi cachramagnïtas. 45Nogata ricapamagga, ricapuyanmi cachramagnïtas. 46Achquinuysi nogaga shamurä cay pachaman, chrasquicamagcuna yanauyagchrünuysi mana juchalanchru capäcunanpagmi. 47Nätan maygansi rimangäta mayayar mana cäsucamagta manam ‘Juchanpita cunchuchun’ nïchu. Nogaga manam aywamurä runacunata ‘Jina cunchuchun’ ninäpagchu, antis salvanäpagmi. 48Pisi ‘Nogata manam Diospitachu’ nimagga, jinaman willacuyangäta mana cäsucamagpagga cayan jucmi ‘Jina cunchuchun’ ninanpag. Cay willayangämi ushanan junagchrüga ‘Cunchuchun’ nipäcushunqui. 49Nogaga manam rimä quiquiläpitachu. Cachramagnï Tayta Diosmi nogata nimara imata ninäpagsi u imata yachrachinagpagsi. 50Nätan musyayämi Tayta Dios mandanganta cäsucugcuna imaycama cawapäcunantas. Chaura rimaparcayag rimanäpag pay nimangalantam”.


text: 1Jesusmi chunka iskayniyoq discipulonkunaman kamachiyta tukuruspan pasarqa paykunapa llaqtankunapi yachachinanpaq hinaspa Diosmanta willakunanpaq. 2Juanñataqmi carcelpi kachkaspa Cristopa rurasqankunata yacharuspan qatiqninkunamanta iskayta kacharqa 3Jesusta kaynata tapumunankupaq: —¿Qamchu kanki Diosmanta hamuq icha huktachu suyasaqku? —nispa. 4Chaymi Jesusñataq nirqa: —Kutispa Juanman willamuychik qawasqaykichiktawan uyarisqaykichikta. 5Willamuychikyá: “Ñawsakunam qawakuchkanña, suchukunam purichkanña, leprawan onqoqkunam sanoyachkanña, mana uyarikuqkunam uyarikuchkanña, wañusqakunam kawsarichkanña chaynataqmi wakchakunapas allin noticiata uyarichkanña” nispa. 6¡Mayna kusisqam ñoqamanta mana iskayrayaqkunaqa! 7Paykuna pasakuptinmi runakunaman Juanmanta Jesus tapurqa: —¿Ima qamuwaqtaq rirqankichik purunta? ¿Wayrapa aytinyachisqan soqosta qawaqchu? 8¿Pi qawaqtaq rirqankichik? ¿Allin pachawan pachasqa runata qawaqchu? Allin pachawan churakuqqa reykunapa wasillanpim kachkan. 9Aswanqa ¿pi qawaqtaq rirqankichik? ¿Diosmanta willakuq runa qawaqchum? Arí, payqa Diosmanta willakuqkunamantapas aswan reqsisqaraqmi. 10Diosqa Juanmantam Bibliapi willakurqaña kaynata: “Ñoqam kachamusaq hamunaykipaq allichapusuqniki willakuqniyta” nispa. 11Cheqaptapunim Bautizaq Juantaqa mana pipas igualanchu. Chaywanpas Diospa munaychakusqanpi kaq humildellapas Juanmantaqa aswan reqsisqaraqmi. 12—Bautizaq Juanpa hamusqanmantapunim Diospa munaychakusqanta atacachkanku, chayqa paykunapa makinpiñam kachkan. 13Diosmanta llapallan willakuqkunam Moisespa qellqasqankunapiwan rimarqa Juan hamunankama Diospa munaychakunanmanta. 14Qamkuna creeyta munaptikichikqa, Juanmi chay suyasqaykichik Elias. 15Uyariwaqniykunaqa kasukuychikyá. 16—¿Pimantaq tupachiyman kunan tiempo runakunata? Paykunaqa rikchakun plazakunapi pukllaspa amigochankunawan qayaykachanakuq warmakunamanmi. 17Paykunam ninakunku: “Tocanikum qenata ichaqa manam tusunkichikchu, takinikum aya takita ichaqa manam waqankichikchu” nispa. 18Bautizaq Juanmi aslla mikuq karqa, manataqmi vinotapas tomaqchu ichaqa paymantam ninku: “Payqa demonioyoqmi” nispa. 19Diosmanta Hamuq Runa mikuptiyñataqmi hinaspa vinota tomaptiyñataqmi niwanku: “Qamqa mikuysapa vino upyakuqmi kanki hinaspapas qamqa kanki impuesto cobraqkunapa hinaspa huchasapakunapa amistadninmi” nispa. Diospa munasqan yachaqkunam ichaqa yachayniyoq kasqaykuta qawachikuniku rurasqaykuwan. 20Llaqtakunapi achkallaña milagrokuna rurasqanwan runakuna mana wanakuptinmi Jesus nirqa: 21—¡Imaynaraq kanki Corazin llaqta! ¡Imaynaraq kanki Betsaida llaqta! Sichum Tiro llaqtapi hinaspa Sidon llaqtapi qamkunawan rurasqayta hina milagrokunata rurayman karqa hinaptinqa unayñach sinchita llakikuspanku huchankumanta wanakunmanku karqa. 22Chayraykum juicio punchawpiqa Tiropi chaynataq Sidonpi yachaqkunamantapas aswanraq castigasqa kankichik. 23Capernaum llaqta, ¿creenkichum hanaq pachaman hoqarisqa kayta? Uraykachisqam kanki uku pachakama. Sodoma llaqtapi kay milagrokuna rurasqayta ruraptiyqa chay llaqtam kunankama kanman karqa. 24Chayraykum juicio punchawpiqa Sodomapi chaynataq Gomorrapi yachaqkunamantapas aswanraq castigasqa kanki. 25Chay tiempopi Jesus mañakuspanmi Taytanta nirqa: —Hanaq pachapipas kay pachapipas munaychakuq Taytáy, kay yachaykunatam pakaykurqanki yachayniyoqkunamantawan entiendeqkunamanta hinaspam qawaykachinki pisi yachayniyoqkunamanña chayraykum alabayki. 26Arí, Taytáy, qanmi munarqanki chaynata. 27—Taytaymi qoykuwarqa tukuy imakunata. Ñoqa Churitaqa manam pipas reqsiwanchu aswanqa Taytallaymi, manataqmi Taytaytaqa pipas reqsinchu aswanqa ñoqa Churillanmi, Churipa reqsichisqallantaqmi reqsin Taytataqa. 28Hamuychik ñoqaman llapallan pisipasqakuna hinaspa qepichkaq hina ñakariqkuna, ñoqam samachisqaykichik. 29Llasawaqniy yugoyta apaspayá ñoqamanta yachaychik, ñoqaqa kani llampu sonqo humillakuqmi, chaynata ruraspaqa tarinkichikmi samayta. 30Yugoyqa facil apayllam, qepiypas sampallataqmi.


text: 1Waugui-panicuna, gamcuna musyapäcunquimi Israel runacunata unay ima pasashgantapis. Egipto nacionpita jorgamurmi Tayta Diosnintsi milagrucunata rurargan. Tsaymi pucutayta yuritsimorgan tsay pucutay guepalanpa Israel runacuna aywapäcunanpag. Tsaynogpis Puca Lamarta ishcayman raquergan chaupinpa pasapäcunanpag. Tsaymi Jesucristuta chasquicur nogantsi bautizacushgantsinog paycunapis Moiseswan lamar chaupinpa pasar bautizacushganog cargan. 3Tsaynogpis Tayta Diosnintsi camaripashgan micuyta paycuna lapanmi micapäcorgan. 4Tsaynoglami yacunaypita wanunanpag carcaycaptin gagapita yacuta Diosnintsi pashtatsimorgan lapan upupäcunanpag. Tsay gagaga yarpätsimantsi Jesucristupitami. Tsaynoglami chunyag jircacho Diosnintsi waran waran nistashgancunatapis camaripargan. 5Tsay milagrucunata ricaycarpis Tayta Diosnintsita atscagmi mana cäsucorgantsu. Tsaymi chunyag jircacho mana cäsucogcunataga Tayta Diosnintsi ushacätsergan. 6Israel runacunata tsaynog castigargan nogantsipis tantyacur jutsata mana ruranantsipagmi. 7Tsaynogpis ïdulucunata ama adorapäcuytsu. Israel runacunaga örupita rurashga becërruta adorar jutsata rurashganpitami Tayta Diosnintsipa palabrancho caynog escribiraycan: “Örupita becërrutanog ruraycurmi lapan micapäcorgan y upyapäcorgan. Micuyta usharcurnami Diosta mana chasquicogcunanogpis olgucuna warmicunawan jutsata rurapäcorgan.” 8Tsaynogpis warmicunawan ama jutsata rurapäcuytsu. Israel runacunaga warmicunawan jutsata rurashganpitami Tayta Diosnintsi juc junaglacho ishcay chunca quimsa waranga (23-000) runacunata wanutsergan. 9Tsaynogpis Tayta Diosnintsita ama obligashuntsu quiquintsi munashgantsita ruratsinantsipag. Israel runacuna quiquin munashgannog obligayta munaptinmi Tayta Diosnintsi castigargan culebracunawan picatsiypa. Tsay castïguwanmi tsaytsica runacuna wanupäcorgan. 10Tsaynogpis Israel runacunata yanapananpag Tayta Diosnintsi Moisesta churaptinpis waquenga paypa contranmi rimapäcorgan. Tsaynog rimaptinmi angilninta Tayta Dios cachamorgan paycunata wanutsinanpag. 11Unay Israel runacunata tsaynog castigashganta Tayta Diosnintsipa palabrancho escribiraycan nogantsi canan witsanpis tantyacunantsipagmi. Jutsata rurashganpita Israel runacunata castigashgannogmi nogantsitapis jutsata ruraptintsega castigamäshunpag. 12Tsaynog caycaptenga cuidädu Tayta Diosnintsi munashgannog cawaycashgayquicho gamcunapis jutsa rurayman tuninquiman. 13Jutsa rurayman tunitsimänantsipäga cay patsacho imalapis caycanmi. Tsaynog captinmi imanogpapis jutsata mana ruranantsipag Tayta Diosnintsi tantyatsimantsi. Pay tantyatsimashgantsita cäsucorga jutsa rurayman manami tunishunpagtsu. 14Israel runacuna ïduluta adorashganpita Tayta Dios castigashga caycaptenga gamcunapis, waugui-panicuna, ïdulucunata ama adorapäcuytsu. 15Tantyacog runacuna carga tantyanquimanmi cay niycashgä rasunpa cashganta. 16Santa Cënacho vïnuta upur ¿manacu yarpantsi Jesucristo nogantsi-raycu yawarninta jichashganta? Tsaynogpis Santa Cënacho tantata paquipänacur ¿manacu yarpantsi Tayta Dios salvamänantsipag Jesucristo cruzcho wanushganta? 17Santa Cënacho juc tantalata lapantsi micur Tayta Diosta adorarmi maytsica carpis juclaylanog caycantsi. 18Israel runacunapis Tayta Diosta adoracunan altarcho pishtashgan aytsata micur lapanpis juclaylanog caycan. Tsaynoglami pipis ïdulucunapa jutincho pishtashgan aytsata micorga tsay ïdulucunata adoragcunawan juclaylanog caycan. 19Ïdulucunaga manami munayniyogtsu caycan. Ïdulupa jutincho uywata pishtaptinpis tsay ïduloga imachöpis mana yanapantsu. 20Tsaymi ïdulucunapa jutincho pishtashgan aytsata micorga ïdulucunata adorananpa trucanga demoniucunatami adoraycan. Tsaynog caycaptenga ídolo adorag runacunawan tsay aytsata micur gamcunapis demoniucunatami adorarcaycanqui. Nogaga manami munätsu demoniucunata adoranayquita. 21Santa Cënacho vïnuta upuycarga ¿imanirtag Jesucristuta mana chasquicog runacunawan juntacar ïdulucunata adorananpag apashgan vïnutapis upurcaycanqui? Tsay vïnuta uporga demoniucunatami adorarcaycanqui. Tsaynogpis Santa Cënacho tantata micuycarga ¿imanirtag waquin runacunawan juntacar ïdulucunata adorananpag apashgan aytsata micurcaycanqui? Tsay aytsata micorga demoniucunatami adorarcaycanqui. 22Ïdulucunata adorananpag apapäcushgan vïnuta upur y aytsata micorga Tayta Diosnintsitami rabiaycätsinqui. ¿Manacu tantyapäcunqui Tayta Diosnintsita rabiatsiptiqui castigashunayquipag cashganta? 23Tsay aytsata micunayquipag y vïnuta upunayquipag libri caycarpis ama gongapäcuytsu micuptiqui yäracog mayintsi jutsata rurashgayquita yarpänanpag cashganta. Jutsata rurashgayquita yarparga ¿imatarag gamcunapita yachaconga Tayta Dios munashgannog cawananpag? 24Tsaynog captenga ama quiquilayqui ali cawanayquipag yarpachacäriytsu, sinöga yäracog mayintsipis ali cawananpag yarpachacäriy. 25Mercäducho aytsata ranterga ïdulucunapag pishtashganta o mana pishtashgantapis mana tapupaylapa rantipäcuy. 26Cay patsacho cagcunaga lapanpis Tayta Diosnintsi camashganmi caycan. 27Tsaynog caycaptenga pilapis micunayquipag gayatsishuptiqui mana tapupaylapa garashushgayquita micuy. 28Tsay gayatsishogniqui ima ïdulupagpis tsay micuyta rurashganta wilashuptiqui itsanga tsay micuyta ama micuynatsu. Wilaycäshuptiqui tsay micuyta micuptiquega gayatsishogniqui runa yarpanga gamcunapis tsay ïdulucunata adorar micuycashgayquitami. Tsaynog niptë waquinniqui caynog nircaycanqui: “Runacuna lutanta yarpashgalanpitaga ¿imanirtag mana micömantsu? 30Micuyta camaripämashganpita Tayta Diosta agradëcicur micuptëga manami pipis jamurpämanmantsu.” 31Tsaynog niycarpis lutala micuptiquega runacuna yarpapäconga ïdulucunata adoraycashgayquitami. Tsaynog yarparmi Jesucristuta mana chasquicongatsu. Tsaymi micurpis, upurpis y imata rurarpis Jesucristuta runacuna chasquicunanpag shumag cawashun. 32Tsaynog caycaptenga yäracog mayintsi Israel runa captinpis mana Israel runa captinpis shumag yarpachacushun guepaman mana cuticunanpag. 33Tsaymi nogapis shumagrag yarpachacö ima micuytapis micunäpag o mana micunäpagpis. Lapantapis noga rurä runacuna Jesucristuta chasquicur salvacunanpagmi.


text: 1Rubén ayllojta, Gad ayllojtawan ashkha uywasninku karqa. Chayrayku Jazer jallp'aswan, Galaad jallp'aswan uywasta mirachinapaj sumaj kasqanta reparaspa, 2Gadpa miraynin, Rubenpa miraynin ima Moisesman, sacerdote Eleazarman, israelitaspa kurajninkukunamanwan qayllaykorqanku, nerqankutaj: 3Atarot, Dibón, Jazer, Nimra, Hesbón, Eleale, Sebam, Nebo, Beón ima, 4israelitaspa ñawpaqempi Tata Diospa qhechusqan chay jallp'as, uywasta mirachinapaj sumaj jallp'as kanku. Kay kamachisniykichejpata ashkha uywasniyku tiyapuwayku. 5Sichus qankunaman allin rijch'asunkichej chayqa, noqaykuman chay jallp'asta qowayku. Amaña Jordán Mayuta chimpachiwaykuchu ari, nispa. 6Moisestajrí chayta uyarispa, paykunaman nerqa: Qankunaqa kayllapiñachu qhepakuyta munankichej, wawqesniykichej maqanakoj rinankukama? 7Imaraykutaj israelitasta iskayrayachiyta munankichej, ima jallp'atachus Tata Dios qosorqachej, chayman chayaytari? 8Tatasniykichejpis kikillantataj ruwarqanku, Cades-barneamanta chay jallp'asta qhawamojta kachashajtiy. 9Paykuna chayarqanku Escol Wayq'okama, chaymantataj chay jallp'asta qhawaraspa, kutimorqanku. Chayamuspa, israelitasta iskayrayacherqanku, ima jallp'atachus Tata Dios paykunaman qorqa, chayman ama yaykunankupaj. 10Chayrayku Tata Diosqa chay p'unchay maytapuni phiñakorqa, juraspataj nerqa, 11Egiptomanta llojsimojkunamanta iskay chunka tawayoj watayojmanta pataman yupasqa kajkunaqa, chay jallp'ata mana rikunankuta, mayqentachus Abrahamman, Isaacman, Jacobman ima qonanta nerqa, chayman, ñawpaqempi mana allinta purisqankurayku. 12Cenezeo Jefonejpa churin Calebwan, Nunpa churin Josuellawan Tata Diospa ñawpaqempi allinta purerqanku. 13Chaymanta Tata Diosqa manchayta phiñakuspa, israelitasta ch'in pampaspi puricherqa tawa chunka watasta, tukuy rimajkuna wañuranankukama, Tata Diospa ñawpaqempi mana allinta ruwasqankurayku. 14Kunanqa qankunañataj juchasapa tatasniykichej jina ruwayta munashankichej, Tata Diosta phiñachiyta munaspa israelitaspa contranta. 15Sichus qankuna mana ñawpajman riyta munankichej chayqa, israelitasqa unaytawanraj ch'in pampaspi qhepakonqanku. Qankuna juchayoj kankichej paykunañataj urmanankupaj, nispa nerqa Moisesqa. 16Chantá paykunaqa Moisesman qayllaykuspa, nerqanku: Noqaykoqa munayku ovejasniykupaj, wakasniykupaj ima kanchasta ruwayta, llajtastataj familiasniykupaj. 17Chaymanta, noqayku israelitaspa ñawpaqenkuta risqayku sumaj wakichisqas, maynejpichus paykuna jallp'ata jap'ikonqanku, chayman chayanaykukama. Chaykamataj tukuy familiasniyku sumaj ruwasqa llajtasniykupi qhepakonqanku sumaj waqaychasqas kay llajtayojkunamanta. 18Noqaykoqa kutimpusqayku, maypachachus israelitas paykuna kikinkupaj jallp'ata jap'ikapunku chaypacharaj. 19Sichus kay jallp'asta noqayku jap'ikusqayku chayqa, manaña Jordán Mayu chimpapi jallp'asta jap'ikusqaykuchu, nitaj aswan jaqaykunapipis jallp'ata mañakusqaykuñachu; kayllawanña qhepakusqayku, nispa. 20Moisestaj kuticherqa: Sichus chay nisqaykichejta junt'ankichej, maqanakamunkichejtaj Tata Diospa nisqanman jina, 21sitajchus tukuyniykichej qharis Jordán Mayuta chimpankichej Tata Diospa nisqanman jina, Tata Dios tukuy enemigosniykichejta chinkachinankama chayqa, 22chay llajtasta atipaspa, atinkichej kutimpuyta. Chaywan qankunaqa Tata Diospa nisqanta junt'ankichej, jinallataj wawqesniykichej israelitaswampis. Jina kajtenqa, chaymanta kay jallp'asqa qankunajta kanqa Tata Diospa nisqanman jina. 23Sichus mana nisqaykichejman jina ruwankichej chayqa, uj jatun juchata ruwankichej Tata Diospa contranta, Paypa castigontaj ima ratollapis chayamusonqachej chay juchasniykichejrayku. 24Kunanqa llajtasta familiasniykichejpaj ruwakuychej, kanchastapis uywasniykichejpaj, imastachus nisqaykichejtataj junt'aychejpuni, nispa. 25Chantá Gadpa miraynin, Rubenpa miraynin ima Moisesman kuticherqanku: Kay kamachisniykeqa imastachus kamachisqasniykita kikinta ruwasqayku. 26Warmisniykuwan, juch'uy wawasniykuwan, tukuy uywasniykuwan imaqa Galaad cheqapi kay ruwasqayku llajtasllapi qhepakonqanku. 27Noqayku kamachisniykitaj tukuy maqanakupaj wakichisqas risqayku, Tata Diospa ñawpaqenta enemigoswan maqanakoj, qan kamachiwasqaykuman jina, nispa. 28Chaymantaqa Moisés kamacherqa sacerdote Eleazarman, Nunpa churin Josueman, Israel tukuy ayllusmanta kurajkunaman ima, kay jinata: 29Sichus Gad ayllumanta kajkuna, Rubén ayllumanta kajkuna ima qankunawan khuska Jordán Mayuta chimpanqanku enemigoswan maqanakoj Tata Diospa kamachisqanman jina, qankuna maypichus jallp'asta jap'ikunaykichejkama chayqa, qankunaqa paykunaman qopunkichej kay Galaad jallp'asta paykuna tiyakunankupaj. 30Sichus mana qankunawan khuska Jordán Mayuta enemigoswan maqanakoj chimpanqanku chayrí, qankunawan khuska Canaanpi jallp'ata jap'ikonqanku, nispa kamacherqa Moisesqa. 31Gad ayllumanta kajkuna, Rubén ayllumanta kajkunawantaj kuticherqanku: Kay kamachisniykichejqa imatachus Tata Dios kamachiwasqaykuman jina ruwasqayku. 32Canaanman chimpasqayku armasniyku aparisqa Tata Diospa kamachiwasqaykuman jina; chaywampis herenciayku jallp'ata jap'ikusqayku Jordán Mayoj inti llojsimuynejpi, nispa. 33Ajinamanta Moisesqa qorqa jallp'asta Gad aylluman, Rubén aylluman, Manasés khuskan ayllumanwan. Chay jallp'asqa kasqa amorreo rey Sehonpata, Basanmanta rey Ogpatawan. Chayta paykunaqa jap'ikaporqanku llajtasnintinta, chay muyuynimpi kaj jallp'asnintinta. 34Gad ayllumanta kajkunaqa watejmanta sayaricherqankupacha kay llajtasta: Dibonta, Atarotta, Aroerta, 35Atarot-sofanta, Jazerta, Jogbehata, 36Bet-nimrata, Bet-arantawan. Sumajta perqaswan muyuykucherqanku, jinallatataj kanchastapis ovejasninkupaj ruwarqanku. 37Rubén ayllumanta kajkunapis kikinta llajtasta sayaricherqanku: Hesbonta, Elealeta, Quiriataimta, 38Nebota, Baal-meonta, Sibmatawan. Wakin llajtasta watejmanta ruwasqasninkuta waj sutiswan suticharqanku. 39Manasespa churin Maquirpa miraynenqa Galaad jallp'ata qhechumorqanku, chaypi tiyakoj tukuy amorreosta qharqospa. 40Chaymanta Moisesqa Maquirpa mirayninman chay jallp'asta qoporqa. Ajinamanta paykunaqa Galaad jallp'aspi tiyakorqanku. 41Manasespa churin Jairpis wakin ranchosta amorreosmanta qhechullarqataj, suticharqataj chay cheqasta, Havot-jair sutiwan. 42Jinallataj Nobapis Kenat llajtata tukuy ranchosnintinta qhechuspa jap'ikaporqa. Chay jallp'astataj suticharqa Noba sutiwan, kikin paypa sutillanwantaj.


text: 1Shuc chara mana sinzhi quiric runatahuas canguna quiric muntunma cushihuan yaicuchichi. Yaicuchisha pai chican catiushca yuyaimanda ama piñanguichichu. 2Maicanga paiguna micunamanda chicanda yuyarinaun. Maican quiriccunaga tucuita micunallami ninaun. Shuccunaga mana sinzhi quiric asha ima aichatahuas mana micunachu ninaun. 3Tucui tunu micunata micuc runaga, mana tucuita micuc runata ama piñanguichu. Chasnallata mana micuc runaga micuc runata mana balinguichu nisha mana rimanachu. Yaya Dios paitahuas japishcami. 4Pitangui can shuc amuhua runamanda chasna mana alita rimangahua. Shuc amu paihua runagunata ricusha ali rashcatas mana ali rashcatas yachasha paimi yachanga. Chasna acpi shucpagmandaga mana rimanachu. Señor Jesucristoga ushaita charinmi paihua runata yanapasha alita ranga. 5Punzhagunamanda chasnallata chicanda yuyariungunami. Maican quiriccunaga maican punzhata yali balichiunguna. Shuc quiriccunaga tucui punzhaguna chi tupulla balig manaun nishami yuyariunguna. Caran amu paihua shungu ucui yuyarishcatas alipacha yachasha ranami. 6Maican punzhata balichic runaga Diosta balichingahuami chi punzhataga balichin. Tucui punzhaguna chi tupullatami balic an nisha rimac runahuas chasnallata Diosta balichinmi. Aichata micuc runaga Diosta balichinmi paita pagrachu nisha. Mana aichata micuc runahuas Diosta pagrachu nisha chasnallata paita balichinmi. 7Tucuiguna mana ñucanchiraicullachu causanchi, huañushahuas mana ñucanchiraicullataga huañunchichu. 8Causaushaga Señor Jesucristoraicumi causaunchi, huañushaga Señor Jesucristoraicumi huañunchi. Chasna ashaga huañuibis, causaibis Señor Jesucristohuac manchi. 9Chiraicumandami Cristoga huañushcamanda cuti causarira tucui causac runagunatas huañushca runagunatahuas mandac tucungahua. 10Chasna acpi imahuacta camba quiric huauquitaga mana alichan nishaga rimangui, imahuacta paitaga mana balichingui. Shuc punzha tucui ñucanchi Diospa ñaupacpi shayarina manchi pai taripashca tucungahua. 11Chimanda Diospa shimibi casna quillcashcami tiyan: Jatun Dios casna nin, Ñáuca causac Dios ashcamandami tucui runaguna ñuca ñaupacpi cunguringaunami. Tucuigunami ñucata jatun Dios mangui nishami rimahuangauna. 12Chasna acpi ñucanchiga tucuigunami Diospa ñaupacpi caran amu imasna rasha causashcata rimangaraunchi. 13Chita yachasha quiricpurallata shuca mana alitachu raun nisha rimanata saquichi. Astahuanbas shuc quiric huauquita ama mictiachishcacuinta juchaibi urmachichichu. 14Ñáucaga Señor Jesucristota quiric ashami alita yachani. Chasna acpimi yachani micunahuas imahuas mana imatahuas jiridsayachinzhu. Astahuan maican runa imatas jiridsami nisha yuyaricpimi sirtu paihuacpi jiridsa tucun. 15Can chita yachashallata chi camba quiric huauqui chaita mana micuna chanchi nishcata can micushaga paita huaglichinguimi. Can chasna rashaga paita mana llaquiunguichu. Paimandas Cristo huañushca agllaita imahuacta pai cuti juchai urmachinata munangui. 16Canguna rashcaguna ali man nisha yuyarishcamanda pigunahuas ama mana alitaga rimanauchun. 17Diospa ali mandanai auc runagunaga mana yuyarinachan upinatas micunatas, mana upina micunagunamandachu Dioshuanga ali tucunchi. Astahuanbas paihuan ali tucusha nishaga paihua Samai yanapashcamandami ali purinataga ushanchi, mana manzhasha cushihuan causanatahuas. 18Maican runa chasna rashami Cristota uyasha causasha Diosta cushiyachinga, runagunahuanbas ali maunguna nishca tucungaunami. 19Chasna acpi shuccunahuan alita causanatami yuyarisha causashun. Tucui sinzhi quiric tucungahua pariumanda yuyarisha yanapanacushun. 20Shuc quiric huauquihuacpi Dios rashcata ama huaglichinguichichu ima micunamandahuas. Tucui micunaga alimi. Chasna acpi can micushcamanda shuccuna pandacpiga canmi caudsayangui. 21Cai rashcaga ali man: aichata sasina, binilluta sasina, imatahuas sasinami camba quiric huauquita ama pandachisha juchai urmachingahua. 22Chigunamanda can imatas yuyarisha Diospacpi canlla yuyarina mangui. Maican runa ranamanda amullata mana culpayachisha causashaga cushi man. 23Astahuanbas maican runas mana sirtu yachashcamanda, aichata micushachu, manachu micusha, nisha yuyarisha micushaga culpayuc tucun. Imata rashas alimi nisha ranata mana sirtu yachashaga jucha man.


text: 1Chaura tincuchiypa willapäcur Jesús niran: Juc çhacrayuj runash übasta mururan. Ushyaypash jinçharan. Übasta japchinanpäpis püsutash ruraran. Çhacranta täpananpänash türi wasita pirgachiran. Jinarcur çhacra runacunata allimshaycurshi, juclä marcapa aywacuran. 2Übas pallay çhayamuptin, uywaynintash caçhacuran: Dirïchüta shuntamuy nir. 3Caçha çhayaptin allimshacuj runacuna sumaj magaraycärirshi, jinallata jarguriran. 4Chaura çhacrayuj juc uywaynintanash caçhacuran. Paytapis sajmaycällarshi, umanta raçhipariran. Ashllir ushyaran. 5Chaura çhacrayuj juc uywaynintanash caçhacuran. Paytapis wañuycachiran. Chaypis çhacrayuj runa achcajtaräshi caçhacuran. Paycunatapis waquintash magaran. Waquintanash wañuycachiran. 6Chaypita jucsi caycasharäshi caçhacunanpaj. Yarpaçhacuriycurshi, cuyay wawanta caçhacuran: Quiquïpa wamräta manchapacungam nir. 7Çhacrayujpa wamranta ricarshi ichanga, allimshacujcuna quiquin-puralla parlanacäriran: Tagay wamrallanpämi llapan imancunatapis papänin jaguipaycunga. Chaymi wañurachishun. Chaura cay çhacra nuwanchipaj canga. 8Chaynuy nirshi, çhacrayujpa wamranta charipäcuran. Wañuycachiran. Ayantanash çhacranpita wicapariran. 9Willapariycur, Jesús tapuran: Canan mä, willamay. Çhacrayuj cutimur, ¿imataraj ruranga chay çhacra runacunata? Chay çhacra runacunata wañurachinga. Çhacrantapis juctana allimshacunga. 10¿Tayta Diosninchipa shiminta manachu liguishcanqui? Shiminçhu niycan: Wasi rurajcuna: Cay rumi mana allichu nir wicapashantapis Tayta Diosninchi simintuta jallarachinanpaj çhurasha. 11Chaytaga quiquin Tayta Diosninchi camacächisha. Chaypitam cushicurcaycanchi. 12Mayur cüracunawan yaçhajcuna wiyächipaycashanta tantiyacuriran. Chaymi Jesústa juclla chariyta munaran. Ichanga achcaj runa juturpaycaptin, mana chariranchu. Runacunata manchacuran. Chaymi jaguiycur aywacuran. 13Chaypita fariseucuna achäquita ashipashpan ishcay-quimsa fariseu-masincunatawan mandaj Herodespa purïshijnincunata Jesúsman caçharan. 14Jesúsman çhayar, paycuna niran: Tayta, alli shungu cashayquita musyä. Pitapis Tayta Diosninchipa shimillanta willapanqui. Llapan runata alli ricanqui. Chaymi tapucushayqui. ¿Mandaj Césarpaj jillayta çhurashuwanchuraj, manachuraj? ¿Çhurananchi camacanchuraj, manachuraj? 15Jesúsmi ichanga achäquita ashipashanta musyar, niran: ¿Imanirtaj maquichacamayta munarcaycanqui? Jillayniquita mä, ricachimay. 16Chaura jillayta apapuran. Jesúsna tapuran: Jillayçhu, ¿pipa liträtuntaj caycan? ¿Pipa jutintaj isquirbiraycan? nir. Paycunana niran: Mandaj Césarpa. 17Jesúsna niran: Mandaj Césarpata Césarpaj çhuray. Tayta Diosninchipata Tayta Diosninchipaj çhuray. Niptin, mancharishpan ima rimapacuytapis mana camäpacurannachu. 18Chaypita saduceu runacunana Jesúsman çhayaran. Paycuna yarpaj: Wañushcuna mana cawaringapächu nir. Chaymi Jesústa niran: 19Tayta Jesús, Moiséspa shiminçhu nin: Runa wañucur warminta wawaynajllata jaguiptin, wañucuj runapa wauguillan biyüdawan majachacanman. Mushuj majanwan wamrata tarishanna wañucuj runanpa jutinta apanga. 20Canan mä, tapucushayqui. Jançhis wauguish caran. Juc wauguish warmiwan majachacaran. Ichanga warminta mana mirachillarshi wañucuran. 21Chaura juc-caj wauguinnash warmiwan majachacaran. Ichanga mana mirachillarshi wañucuran. Chaynuyllash juc wauguiwan, juc wauguiwan majachacasha. 22Juc warmillawan majachacarcur-majachacarcurshi, chay jançhis waugui wañucuran. Ichanga mayganpis warmita mana mirachillarshi, wañucuran. Llapan wañushanpa jipantaräshi warmipis wañucuran. 23Tayta, mä, willamay. Wañushanpita cawarircamur, chay warmi, ¿maygan wauguipa warmintaj canga jançhiswan majachacash caycar? ¿Llapanpa warminchuraj canga? 24Jesúsna niran: Jamcuna llutanta yarparcaycanqui. Tayta Diosninchipa shimintapis, munayniyuj cashantapis mana tantiyanquichu. 25Cawarimuj runacuna mana majachacanganachu. Anjilcuna-jina mana ushyacanganachu. 26Wañushcuna cawarimunanta mayna Moisés musyachicuran, ¿au? Isquirbirashan libruçhu nin: Shira-shiraçhu Tayta Diosninchi niran: Moisés, unay auquilluyqui Abraham, Isaac, Jacob wañush carsi, cawaycan. Tayta Diosnin caycaptï, manchapacaycäman. 27Tayta Diosninchita cawajcunalla manchapacun; mana wañushcunachu. Chaymi jamcuna llutanta yarparcaycanqui. 28Tapupajcunata tantiyachishanta wiyarmi Jesúsman ashurcur, Moiséspa shiminta yaçhaj runana tapucuran: Tayta, llapan yaçhachicuycunapita, ¿maygantaj allicaj yaçhachicuy? nir. 29Chaura Jesús niran: Israel runacuna, wiyacäriy. Tayta Diosninchi jucnayllam. Juc mana canchu. 30Llapan shunguyquiwan Tayta Diosninchita manchapacäriy. 31Jananmanpis: Quiquiqui alli ricacushayqui-jina runa-masiquitapis alli ricanquiman. Cay ishcan yaçhachicuypita mas allicajga mana cannachu. 32Chaura Moiséspa shiminta yaçhaj runa niran: Allim, tayta. Rasullanta rimashcanqui. Rasunpa jucnaylla Tayta Diosninchi. Juc mana canchu. 33Llapan shungunchiwan Tayta Diosninchita manchapacushun. Quiquiqui alli ricacushayqui-jina runa-masiquitapis alli ricanquiman. Chaura Tayta Diosninchi alli ricamäshun cuyachicuyninchita, jaracuyninchita mana çhuraptinchisi. 34Chaura yaçhaj runa allita rimashanta wiyar, Jesús niran: Tayta Diosninchipa maquinçhu-yupayna cawaycanqui. Chaynuy nishanpita pipis mana tapuparannachu. 35Chaura Tayta Diosninchipa wasinçhu willapäcuycashançhu Jesús niran: ¿Imanirtaj Moiséspa shiminta yaçhajcuna riman: Washäcujga unay mandajninchi Davidpa willcanmi nir? 36Espíritu Santu rimachiptin, quiquin David niran: Tayta Diosninchi Washäcujnïta nisha: Mandäshimänayquipaj dirïcha-caj lädüman jamacuy cunçharyuyquicunata pampaman çhuranäcaman. Nishayqui-nishayqui munashayquita rurachinquipaj nir. 37Chaynuy niptin, Washäcuj, ¿rasunpachuraj Davidpa willcallan canga? ¿Runapa wawanchuraj canga? Au, paypitam. Chaypis quiquin mandaj David manchapacur, Taytachacuycan. Jesús willapäcuptin, runacuna cushish wiyaparaycaran. 38Yaçhachishpan Jesús niycaran: Moiséspa shiminta yaçhajcunapa llupinpa ama jatinquichu. Paycuna rucapäcushalla läsacunaçhu purin runacuna manchapacunanpaj. 39Shuntacäna wasicunaçhüpis ñaupa-ñaupallaçhu jamayta ashin. Micupacuj jayachiptinpis, allillata jarananta munan. 40Majan wañupacush warmicunapa imancunatapis ushyapan. Jinarcur, Tayta Diosninchita sumaj mañacuj-tucun. Paycunata Tayta Diosninchi sumaj ñacachinga. 41Tayta Diosninchipa wasinçhu caycar, jillay çhuracuna ñaupançhu Jesús jamaraycaran. Jillay çhurajcunata ricapaycaran. Puchuy-puchuy janançhu tiyaj runacuna chay-chica jillayta çhuraran. 42Biyüda warmipis pishipacuyçhu juyaycar, ishcay çhaniynaj-yupay jillayta çhuraran. 43Chayta ricar, purïshijnincunata Jesús niran: Sumaj tantiyacunquiman. Pishipacuyçhu juyaycaj biyüda warmi çhurashanman waquin çhurashan mana tincunchu. 44Waquin runa jillaynin puchuptinraj, çhurasha. Cay warmim ichanga paçhallanpaj charashantapis llapanta çhurasha.


text: 1Nä Jerusalén marcamanmi nachrgarcayara. Chaypitam manas Betfagëman jinaman Betania marcaman chrälar, chay Olivos ningan gotu chraquinpita, Jesusga cachrarun ishcay discïpuluncunata, 2cay nir: “Aywapäcuy wac chimpachru ichic marcalaman. Chayman chrarur taripäcunqui juc ashnu watarayagtam, chay ashnutaga manaran pisi logacusharagchu. Chayta cachrarircur aywachipäcamuy. 3Pisi ‘¿Imapagtag cachrariyanqui?’ nipäcushuptiquiga, ‘Munayniyogmi logacunanpag munayan. Chaypitaga cutirachimungam’ nipäcunquim”. 4Niptin aywarga tarirärin juc püllu ashnutam wayi puncu camiñuchru watarayagta. Jinarcurmi pasquirärin. 5Chaura chaychru ishcay quima cayag runacunam nirärin: “¿Imapagtag chay ashnuta cachrarirärinqui?” 6Chay nir tapuräriptin paycunaga Jesús ningannuymi nirärin. Chaura pay niyaptinga “Aywachipäcuy” nirärinmi. 7Jinarcurmi discïpuluncunaga aywachicurcan Jesuscagman. Chaypitam catancunata suwadïruräriptin Jesusga logacurun. 8Nä aywayaptinmi achca runacuna catancunata mashtayta galacayärin camiñuman. Nätan waquin runacunam rämacunata muturcur muturcur mashtapäcura camiñuman. 9Nätan Jesuspa puntanta, jinaman guepanta aywagcunam, cushicuypita gaparäcurcan cay nir: “¡Paymi cayan salvamagninchi! Alisca ali nisha cachun Munayniyog Diosninchi cachramungan. 10Ali nisha cachun mandananpag aywayämug, munayniyog taytanchi Davidpa castan. Payga chraramun jana pachapitam salvamänanchipag” nir. 11Jinarcurmi nä Jerusalenman chrarur Jesusga aywara Diospa wayinta. Chaychrümi ima-aygatas ricachracurcur aywacura Betania marcata nä pacha chacanayaptin, chrunca ishcayniyog discïpuluncunawan. 12Chaypitam warantinga Betaniapita nä aywarcayaptin Jesustaga micanarun. 13Chauraga carupitam ricapurun yürasapa hïgos montita, jinarcurmi aywacun ricag, “Pagta mishquin canmansi” nir. Chayman chrarurga manam tarirachu mishquinta, antis yüralantam, mana mishqui wayuy wichan captin. 14Chauraga discïpuluncuna mayarcayaptinmi Jesusga chay montita cay nin: “Cananpitaga manam pisi micungachu gampa mishquiquita”. 15Chaypita Jerusalenman chrarärirmi Jesusga yaycurun Diospa wayinman. Jinarcurmi chaychru ranticugcunatawan, rantipacugcunata gargorun. Chaypitam golgue trucagcunapatawan, palöma ranticugcunapa mësancunata ticpay usharun. 16Jinarcurmi Jesusga mana munarachu Diospa wayinman imatas ranticug apapäcunanta. 17Jinarcurmi yachrachira cay nir: “Diospa isquirbishanchru ningannuysi: ‘Wayïga canga Dioswan rimana wayim, lapan nacioncunapita shamug runacunapagsi’. ¡Nätan gamcunaga suwacunapa machrayninmannuymi muyurärichinqui!” 18Jesús chaynuy ninganta mayarärirga sacerdöticunapa mandagnincunawan, Moisés isquirbinganpita yachrachigcunam rimanacarärin “¿Imanaypatag Jesusta wanuchishun?” nir. Wanuchiyta manchapäcuraga lapan runacuna Jesús yachrachinganta alipa chrasquipäcuptinmi. 19Nätan Jesusga discïpuluncunawan nä pacha chacanayaptinmi chay marcapita aywacurcara. 20Chaypitam warantin goya discïpuluncunawan Jesús pasayar ricaparärin chay hïgos montita nä sapincama chaquishata. 21Chaura ganyannintin Jesús rimanganta yarparurmi Pedroga cay nin: “Yachrachig, wacta rircariy. ‘Cananpitaga manam pisi micungachu gampa mishquiquita’ ningay hïgos montim nä chaquisha”. 22Niptinmi Jesusga nirun: “¡Diosman yupachicurcay! 23Cayta shumag mayapäcuy: Pisi Diosman yupachicur, cay jircata ‘Caypita yargorcur wac jatun gochraman jegayuy’ niptin jegayungam. Nätan ‘Ruracangachur icha manachur’ niptinga manam ruracangachu. 24Chaymi noga nipäcug: ‘Payga gomangam’ nir gamcuna Diosta manacurcarga, nä chrasquishanuymi capäcunquiman, payga gopäcushunquim. 25Nätan Diosta manacurcayar, pisi lutan rurapäcushungayta yarparurga perdonapäcuy. 26[Chauraga jana pachachru Dios Taytaycuna gamcunatas juchaycunapita perdonapäcushunquim.]” 27Chaypitam Jerusalenman yapay cutiyurur Jesusga Diospa wayinchru puriyara. Jinarcurmi payman ashuyarärin sacerdöticuna mandagcunawan, Moisés isquirbinganpita yachrachigcuna, jinaman Israel castachru alinninpag ricasha chacha runacuna. 28Chauraga Jesustam tapurärin cay nir: “¿Maygan munayniyogtag cayanqui? ¿Pitag nirushunqui chaycunata ruranaypag?” 29Nipäcuptinmi Jesusga nirun: “Gamcunatasi juclaylata tapuyärishay. Tapungäta nipäcamaptiquiga, nogasi nipäcushaymi, pi nimaptin rurayangätas. 30Chauraga Bautizag Juanta, ¿pitag bautizänanpag cachramura, Dioschu u runacunachu? Mä nipäcamay”. 31Niruptinga quiquincamam galacayärin cay ninacuyta: “ ‘Diosmi cachramusha’ nirushaga ‘¿Imanirtag payta mana chrasquicurcaraychu?’ niramäshunmi. 32Nätan ‘Runacunam cachramusha’ niytaga manam munapäcurachu, chay achca runacunata manchacur. Paycunaga lapanmi musyapäcura Bautizag Juan Diospa willacugnin razonpa canganta”. 33Chaura Jesustaga “Manam musyapäcüchu” nirärinmi. Chaura Jesusga “Nogasi manam nipäcushaychu pi nimaptin chaycunata rurangätas” nirunmi.


text: 1Tsaynog captenga nogapis, Pedrupis y Apoluspis Jesucristupa wilacognin cashgaläta tantyapäcuy. Nogacunaga manami atiënicärimänayquipagtsu wilacärë, sinöga Jesucristupa wilacuyninta chasquicur salvacärinayquipagmi. 2Wilacognin canäpag Señornintsi Jesucristo churamashga captinmi pay munashgannogla wilacuycä. 3Tsaynog wilacurmi mana ali wilacog cashgäta yarpaptiquipis mana laquicötsu. Juicio final junagchöga manami gamcunatsu juzgamanquipag ali o mana ali wilacog cashgäta, sinöga Tayta Diosnintsimi. 5Tsaynog caycaptenga Jesucristupa wilacognincunata ama jamurpaytsu. Señornintsi Jesucristo cutimurnami juzgangapag ali o mana ali wilacognin cashgantapis. Juzgamänantsi junagmi nimäshun pacaylapa jutsa rurashgantsicunata y shongulantsicho lutanta yarpashgantsitapis. Pay munashgannog cawashgantsi-tupumi Tayta Diosnintsi premiuta gomäshunpag. 6Gamcunaga waquin waugui-panicunata shimita jatipaycanqui caynog nir: “Apolos yachatsishgancunata yachacunayquipag nogacunaman shacamuy. Payga Pablupitapis masmi yachan.” Waugui-panicuna, Tayta Diosnintsipa palabranta rasunpa cäsucorga manami tsaynog ninquimantsu. 7Shimita tsaynog jatipänayquipäga ¿pitag shacyätsishushcanqui? ¿Pï cashgayquita yarpartag gamcunaga waquin cagcunata manacagman churarcaycanqui? Tsaynogpis ¿imanirtag yarparcaycanqui yachag cashgayqui quiquilayquipita cashganta? Rasunpa yachag carga tantyapäcunquimanmi Tayta Diosnintsipitarag ima yachaytapis chasquishgayquita. 8Tsaynog caycaptenga ¿imanirtag yarparcaycanqui aläpa yachag cashgayquita? Tsaynog carga ¿pï cashgayquitatag gamcuna yarparcaycanqui? Rey cashgayquita yarpar mananachag cäsuycamanquinatsu, ¿au? Rasunpa rey captiquega nogacunapis mandäshëmanmi. 9Tantyaynëchöga apostolcunata Tayta Diosnintsi churapäcamashga lapanpitapis más nacapäcunäpagmi. Lutanta rurag runatanogpis nogacunataga wanutsimaytami munapäcaman. Tsaynog nacashgätaga lapan runacunapis angilcunapis ricaycämanmi. 10Jesucristo salvamagnintsi cashganta wilacur puripäcuptë ¿imanirtag waquin runacuna upa cashgäta yarpashgannog gamcunapis yarparcaycanqui? Nacar puripäcuptë ¿imanirtag waquin runacuna munayniynag cashgäta yarpashgannog gamcunapis yarparcaycanqui? Achyä gamcunaga nogacunapitapis más ali ricashgachari carcaycanqui. 11Hasta cananyagpis nogacunaga nacapäcushcä micanar, yacunar, röpa lapsha captin gasätsicur. Tsaynogpis magar ushashga puripäcushcä. Wayëcunapis quiquëcunapaga manami cantsu. 12Nistashgäcunapag uticashgäyag quiquëcunaragmi arupäcö. Runacuna ashlimaptinpis nogacunaga upälacärëmi. Tsaynogpis Tayta Diosnintsita manacärë paycunata perdonananpag. Tsaynoglami may-tsaycho chiquir gaticachämaptinpis mana jagayaypa puripäcö. 13Wasäta rimapäcuptinpis nogacunaga ali shimiläpami parlapä. Cananyagpis nogacunataga mana väleg runatanogmi ricapäcaman. 14Manami gamcunata pengayman churanäpagtsu tsaynog nir escribiycämö, sinöga shumag tantyacärinayquipagmi. Gamcunaga cuyay tsurënogmi carcaycanqui. 15Chunca waranga (10,000) yachatsishogniquicuna captinpis juclaylami puntata wilapäshushcanqui Jesucristuta chasquicunayquipag. Tsay wilapäshogniquega nogami caycä. Tsaynogpami gamcunapa taytayquinog caycä. 16Tsaymi gamcunata yätsë noga cawashgänog gamcunapis Tayta Diosnintsi munashgannog cawanayquipag. 17Gamcuna cagcho imanog cawashgätapis yarpätsishunayquipagmi Timoteuta gamcunaman cachamushag. Payga cuyay tsurënogmi caycan. Tsaynogpis payga cawaycan Tayta Diosnintsi munashgannogmi. Tsaymi may-tsaychöpis yachatsishgänog gamcunatapis shumag yachatsipäcushunquipag. 18Waquinniquega mana shamunäpag cagta yarparshi pasaypa yachag-tucur conträ sharcapäcushcanqui. 19Tsaynog yarpaptiquipis Tayta Diosnintsi yanapamaptenga shamushagmi gamcunata watucunäpag. Tsaychönami musyamanga tsay yachag-tucogcuna. 20Tayta Diospa maquincho cawayga manami yachag-tucur parlaytsu, sinöga pay munashganta rurar cawaymi. 21Gamcuna cagman shamur manami pitapis olgöpayta munätsu. Mana olgöpänäpäga lutan rurashgayquicunata cacharir ali cawapäcuy. Tsaynog cawaptiquimi gamcuna cagman shamur cushicushagpag. ¿Rabiashga chämunätacu o cushishga chämunätacu gamcunaga munarcaycanqui?


text: 1Chay junagcunalam yapay, achca runacuna gotucarärin Jesuscagman. Jinarcurmi runacuna micanasha capäcuptin Jesusga discïpuluncunata gayarcur cay nirun: 2“Cuyapayämi cay runacunata, nä quima junagnintinmi caychru carcayan nogawan mana imatas micular. 3Jinalata ‘Wayiquicunata cuticurcay’ niptïga, camiñuchrüsi malagashaga lamsuräringachr. Waquinga aywararcayämun carupitam”. 4Niptinmi discïpuluncunaga cay nirärin: “¿Maypitatag jorgamushun caychica runapagga micuyta, cay chunyag pampachrüga?” 5Nipäcuptinmi Jesusga tapurun: “¿Ayga tantalatatag chararcayanqui?” Niptinga “Ganchrislatam” nirärinmi. 6Chauraga lapan runacunatam nirun pampaman tayucurcänanpag. Nä tayaräriptinga ganchris tantata aptacurcurmi “Cay tantatar aypachiy Tayta” nirun. Jinarcurmi partircur partircur gorun discïpuluncunata, runacunata aypupäcunanpag. 7Jinamansi charapäcuratan ishcay quima acapa pescäducunatas. Chaycunapitas Tayta Diosta manacurcurga “Caytas aypupäcamuy” nirunmi. 8Chauraga lapanmi micarärin yamapacungancama. Nätan puchugcunatam shuntarärin ganchris balay juntata. 9Chaychru micapäcura runacuna chruscu waranganuymi. Chaypitam Jesusga “Aywacurcay” nirun. 10Chaylam paysi discïpuluncunawan aywacun büquiman yaycurcur Dalmanuta ninganpa. 11Chauraga fariseo nipäcungan runacunam Jesusman aywarcamur juchäcachiyta munar cay nirärin: “Jana pachapita shamungayta musyapäcunäpag, mä munayniquiwan rurayuy imalatas”. 12Nipäcuptinmi Jesusga alisca laquisha cay nirun: “¿Imanirtag cay runacuna munan munaynïwan imatas ruraypa reguechicunäta?” Chay nircurmi cay nin: “Mayapäcamay shumag: Gamcuna ricapäcunaypag manam munaynïwan imatas rurashagchu”. 13Nircurga büquinman yaycurcurmi aywacun waclä chimpa gochra manyanman. 14Chay aywarmi tanta aparicuyta gongarärinag. Charapäcunagga juclay tantalatam. 15Jinarcurmi discïpuluncunata Jesusga cay nirun: “Shumag mayapäcamay: Fariseocunapa jinaman Herodespa levadurancunapita cuidacurcay”. 16Niptin discïpuluncunaga quiquincamam cay ninacarärin: “Tantata mana apamunganchipitam niyämanchi” nir. 17Chaynuy ninacurcayanganta tantiarurmi Jesusga nirun: “¿Imanirtag rimarcayanqui: ‘Manam tantata charanchichu’ nir? ¿Imanirtag mana tantiacug runa, jinaman rumi shongo capäcunqui? Nogaga niyä fariseocuna lutan yachrachipäcunganpitam. 18Gamcunaga ricayarsi mana ricagnuymi carcayanqui. Nätan mayayarsi mana mayagnuymi carcayanqui. ¿Manachu yarpapäcunqui 19pichga waranga runacunapag pichga tantalata aypäshingäpita? ¿Ayga balay juntatatag shuntapäcuray chay puchupäcunganta?” Niptinga “Chrunca ishcayniyogtam” nirärinmi. 20Nätan “Ganchris tantata chruscu waranga runacunapag aypäshingäpita, ¿ayga balay juntatatag shuntapäcuray?” Niptinga “Ganchristam” nirärinmi. 21Chaura Jesusga nirunmi: “Chayta ricararcayarsi ¿manaragchu tantiapäcunquirag?” ninmi. 22Chaypitaga chrarärira Betsaida marcamanmi. Chaychru Jesús cayaptinmi chrarärichimura ñausha runata, “Tayta, yatayulaynar ricapunanpag” nir. 23Chauraga janchracurcurmi Jesusga pushara marcapita washaman. Chaychrümi togayninwan ñawinta lushiyur, jinamanmi ñawinta yatayur tapura: “¿Imalatas ricapuyanquichu?” nir. 24Niptinmi ñaushaga nira: “Au ricapuyä runacuna purircayagtam, nätan ricapuyäga monticunatanuylam”. 25Niptin Jesusga yapaymi ñaushapa ñawinta yatayur “Rircäriy” nin. Chaylam ñaushaga shumag ricapun, caruchru cagcunatas lapanta. 26Chaura Jesusga “Ama marcaman cutiyuychu, [ni pitas willapacuypishchu cuticächingagpita]. Antis aywacuy wayiquita” nirunmi. 27Chaypitam Jesusga discïpuluncunawan aywacun Felipe mandangan Cesareachru acapa marcaman. Jinarcurmi camiñupa aywarcayar tapura discïpuluncunata: “¿Pimi nircayämantag runacuna?” 28Chaura paycunaga nirärinmi: “Waquinga ‘Bautizag Juanmi’ nircayäshunquim. Waquinmi ‘Diospa willacugnin Eliasmi’ nircayäshunqui. Nätan waquinga maygansi cayan ‘Diospa unay willacugninchri’ nircayantan”. 29Nipäcuptin Jesusga quiquincunatam tapura: “Gamcunaga, ¿pimi nipäcamanquitag?” Niptin Pedroga nira: “Gamga cayanqui ‘Salvacugtam cachramushag’ Dios ninganmi”. 30Chaynuy niruptinmi Jesusga “Nä pi cangätas musyarcayarga ama pitas willapacurcaychu” nirun. 31Chaypitam Jesusga discïpuluncunata cay nin: “Noga jana pachapita shamusha runaga alisca cunchuchisham cashag. Jinamanmi alinninpag ricasha chacha runacunapita, sacerdöticunapa mandagnincunapita, nätan Moisés isquirbingan yachrachigcunapita, manacagpag ricasha cashag. Nätan wanuchipäcamanganpita quima junagtaga cawacämushagmi” nin. 32Chaura chay pasananta shumag willaruptinmi Pedroga jucläman Jesusta pushayur cay nirun: “Ama munaychu chaynuy rurapäcushunaytaga” nir. 33Nätan Jesusga discïpuluncunacagman muyurcurmi Pedrota piñaparun cay nir: “¡Ashucuy nogapita Asyag! Gamga runa munangannuyla ruranätam munayanqui, manam Dios munangannuy ruranätaga tantianquichu”. 34Nircurga discïpuluncunatawan chaychru carcayag runacunata gayarcurmi cay nirun: “Gatirämay munagcagga, pisi shongon munangannuyla ruray munayanganpita amachacuchun. Jinaman ima-aygata cunchursi noganuy cawapäcuchun wanuchisha canan captinsi. 35Pisi noga raygo mana cunchuy munagga, manam nogawan cawangachu. Nätan pi maysi noga raygo, jinaman ali willapa raygo wanunan captinsi cunchugmi ichaga, nogawan cawanga imaycamas. 36Chaura runaga ¿imatarag jorgonman paylapa cay entëru pacha capuptinsi, jana pachachru Dioswan mana cawan cayaptinga? 37¿Imatarag Diosta gorunman jana pachachru paywan cananpag? 38Pisi juchasapacunapa naupanchru nogapita, nätan rimangäcunapita pengacugtaga, noga jana pachapita shamusha runasi paypita pengacushagmi, Dios-mayïcagpita mana juchäcug angelcunawan shamunä junagga”.